ועדת הפנים והגנת הסביבה, כנסת 25, פרוטוקול מספר 142, 2023-11-21 00:00

יעקב אשר: בוקר טוב לכולם

יעקב אשר:  אני פותח את ישיבת הוועדה

יעקב אשר:  ישיבת מעקב מס' 5, על יישום בפועל של החלטות הממשלה: הגדלת מכסות עובדים זרים (חדשים וחוזרים) לענף הבנייה, החלטה מס' 1002 ורציפות תפקודית של ענף הבנייה, החלטה מיום ראשון שבוע שעבר, אם אני זוכר נכון, החלטה 1056

יעקב אשר:       בפתח הישיבה, לצערי הרב, כמעט כל ישיבה נפתחת ככה

יעקב אשר:  אני רוצה להשתתף באבלם של הנופלים, שאנחנו כל בוקר או באמצע הלילה למי שער יותר, מקבלים את ההודעות האלה

יעקב אשר:  ואנחנו מנחמים אותם ומתפללים שזה ייפסק הדבר הזה

יעקב אשר:  צריך להתרגל לזה

יעקב אשר:  והחלמה לפצועים, כי בכל אירוע כזה אנחנו רואים את הכותרת או בכותרת משנה כתוב עוד חמישה פצועים קשה

יעקב אשר:  ופצועים קשה אנחנו מבינים כל אחד מה זה

יעקב אשר:  אז באמת יחד עם כל בית ישראל אנחנו מאחלים רפואה שלמה וניחומים למשפחות

יעקב אשר:       תראו, הישיבה של היום היא לא מסוג הישיבות שאוהבים לעשות בוועדות

יעקב אשר:  היא ישיבה 'יבשה', ישיבת מעקב, אין פה חידושים

יעקב אשר:  בדרך כלל אנחנו עושים ישיבות, יושבים, מכינים, רעיונות, דברים

יעקב אשר:  אני רוצה לדעת מה קורה ומתקדם

יעקב אשר:  כי אני אומר לכולם, אני אומר את זה עוד פעם, אני לא אומר את זה לפרוטוקול, בשביל הפרוטוקול, אבל בסוף זה גם יהיה בפרוטוקול

יעקב אשר:  המצב שלנו בכל מה שקשור לשוק הדיור, אגב, חלק מהדברים קשורים לדברים אחרים, אבל אני מתמקד כרגע בנושא הזה של שוק הדיור, כי אנחנו במצב קטסטרופלי

יעקב אשר:  ואנחנו אוהבים להמשיך לעבוד בצורה שאנחנו עובדים כל השנה, עם כל מיני נהלים ונהלי נהלים

יעקב אשר:  וכל החלטה שאנחנו באים בשביל לפתוח, אז עליה יש את השורות הקטנות גם כן

יעקב אשר:       אני לא יודע, האמת שאני כבר די מסתבך ורוצה לחשוב, אם אני הייתי יזם, קבלן או, כנראה שהייתי מסתבך באיזה שהוא שלב בדרך בעניין הזה

יעקב אשר:  אבל הבירוקרטיה זה דבר רע

יעקב אשר:  הוא רע כל הזמן

יעקב אשר:  אבל במקרה שלנו עכשיו, בענף הזה, הוא רע מאוד

יעקב אשר:  הוא לא רק רע מאוד, אלא הוא יפגע מאוד

יעקב אשר:  פוגע כבר היום בענף הבנייה

יעקב אשר:  פוגע היום באפשרות שלנו לעשות דברים יותר מהר

יעקב אשר:       אני רוצה לומר לכם, שמחר בוועדה אני הולך להעלות הצעת חוק שמדברת על שני דברים: על ממ"דים ועל הנושא הזה של מנהלת תקומה

יעקב אשר:  מה שקשור למנהלת תקומה

יעקב אשר:  ובעצם אנחנו באים ודנים בחוק תכנון ובנייה

יעקב אשר:  ולפי הצעת הממשלה כרגע משנים לגמרי, שמים בצד חלק גדול מחוק תכנון ובנייה, כדי לאפשר למדינה להוציא לפועל שכונות חלופיות לאנשים שהיום מסתובבים ממלון לבית, במקומות כאלה

יעקב אשר:  אז אם ניצמד לנהלים ואם ניצמד לחוק תכנון ובנייה על כל ענפיו, ואם נעשה את כל הדברים הללו – אז ייקח עוד שנה ושנתיים ובינתיים אין להם לא חיים, לא חיי קהילה, לא אפשרות לחזור ללמוד

יעקב אשר:  ויהיו כמו פליטים באילת או בים המלח או במקומות אחרים

יעקב אשר:       אנחנו, הוועדה כאן עסוקה מבוקר עד ערב

יעקב אשר:  אני אומר את זה לרשות האוכלוסין, כי אתם בסוף המרכז של כל האירוע הזה

יעקב אשר:  לטוב ולמוטב

יעקב אשר:  המרכז של כל האירוע הזה פה

יעקב אשר:  אנחנו יושבים כל היום ומשנים חוקים ומשנים תקנות ומשנים דברים שבימים כתיקונם לא נוגעים בזה

יעקב אשר:  הכול כדי שאפשר יהיה לרוץ עם היתרים יותר מהר

יעקב אשר:  שאפשר יהיה לבנות יותר מהר, שאפשר יהיה לעשות ממ"דים יותר מהר

יעקב אשר:  שאפשר לגרום להתחדשות עירונית יותר מהירה

יעקב אשר:  כדי לגרום לענף הזה להמשיך לעבוד, לתת פתרונות

יעקב אשר:  ולתת פתרונות למדינה, ל-crisis שקרה לנו כולנו

יעקב אשר:  ואם אנחנו נלך לפי הנהלים ולפי הכול, אז איך אומרים? כן, בסדר גמור, זה ילך ויעבור

יעקב אשר:       עכשיו, כל מה שאני רוצה בישיבה הזאת זה פשוט לשמוע, לשמוע את האמת

יעקב אשר:  אחרי שתי החלטות החשובות האלה של הממשלה

יעקב אשר:  שאחת משלימה את האחרת, שמנו כמה כלים ביחד

יעקב אשר:  החלטת הממשלה הראשונה היא החלטה שלטעמי הייתה צריכה להיות הרבה קודם

יעקב אשר:  א', הגדלת מכסות

יעקב אשר:  גם בתקופה שהיו פה עובדים פלסטינאים לדעתי היה צריך את הגדלת המכסות האלה

יעקב אשר:  והדבר השני שהיא באה ואומרת: לקדם הסכמים

יעקב אשר:  אני הייתי שמח מאוד אם מדינת ישראל כבר היינו, בלי קשר למלחמה הזאת, על המדף חמישה, שישה, שבעה הסכמים בילטרליים, סגורים, חלוטים, לתקופה ארוכה

יעקב אשר:  בלי הרבה בלגן והכול

יעקב אשר:  ורק שאלה של היצע וביקוש והעסק יעבוד

יעקב אשר:       מאחר וזה לא כך, ונעשים מאמצים ויש התקדמויות בהסכם עם הודו, כמו ששמענו בישיבה הקודמת והכול

יעקב אשר:  אבל באה הוועדה, ואחרי באמת שבועיים שנדנדנו לכל מי שצריך ועשינו את כל מה שצריך, באה הממשלה וקיבלה החלטה לשים עוד כלי על השולחן שאומר עד שיהיה לנו את כל ההסכמים ועד שהכול ירוץ בצורה מסודרת – אנחנו נעבוד כרגע גם בלי הסכמים

יעקב אשר:  השאלה מה קרה מההחלטות האלה? מה קורה בפועל? מתי? לקבל הערכה מתי באמת השוק ירגיש פה את העובדים, יראה את העובדים

יעקב אשר:  מה המצב כרגע, סטטוס, זה מה שאני רוצה לדעת

יעקב אשר:  ומה קורה בתוכו, היו צריכים לצאת נהלים, יצאו היום נהלים, יצאו אתמול נהלים

יעקב אשר:  מה אומרים הנהלים, מה קורה לגבי חברות ביצוע? מה קורה לגבי עובדים חוזרים? חברות ביצוע – האם השתחרר כל הדבר הזה? האם נותנים היום אפשרויות מה שנקרא לירות בכל הכיוונים

יעקב אשר:  מה קורה עם הוספת חברות נוספות, תאגידים נוספים

יעקב אשר:  אני מבקש לדעת סטטוס של הדברים הללו

יעקב אשר:  ולפי זה אני אדע לאן אנחנו הולכים

יעקב אשר:       אני עושה את העבודה הזאת, תאמינו לי, יש לי כמה וכמה דברים אחרים שהייתי צריך לעשות הבוקר, כאן בוועדה

יעקב אשר:  אבל אני עושה את זה כי אני באופי שלי גם אוהב לראות שיצא משהו מכל מה שעשינו עד עכשיו

יעקב אשר:  ואם לא יצא כלום, אין סיבה שעוד פעם נשמע נהלים וסיפורים ועניינים

יעקב אשר:      אז אני מבקש סטטוס

יעקב אשר:  נתחיל ברשות האוכלוסין

יעקב אשר:  עינבל, בבקשה

יעקב אשר:  סטטוס על כל המנעד, כל כלי הנשק שיש לך על השולחן לצורך העניין הזה של הגברה בצורה מאסיבית של העובדים

יעקב אשר:       אתה רוצה עכשיו לדבר, ארז? בבקשה

ארז מלול: טוב, אני בתקופה הזאת נשאבתי לוועדה הזאת בראשות יושב הראש יותר מכל הוועדות האחרות שהייתי, חוקה

ארז מלול:  אבל אני רואה את הצורך, כי באמת יושב הראש מוביל פה מהלכים רציניים לטובת אזרחי ישראל בכל הנושאים שקשורים לוועדה

ארז מלול:       לגבי העובדים הזרים, גם, נכנסתי לזה לבקשת יושב הראש

ארז מלול:  ואני אומר שבאמת עשו פה עבודה טובה, מקצועית

ארז מלול:  והצעת מחליטים עברה אחרי ליל שישי, ביום שישי, במוצאי שבת של דיונים, על כמויות ועל איך ומה

ארז מלול:  וברוך השם זה עבר

ארז מלול:       לגבי ההמשך, עיקר מה שאני רואה פה זה עיקר עכשיו תלוי בשיתוף הפעולה בין הגורמים המקצועיים

ארז מלול:  ואני עוקב

ארז מלול:  ודיברתי שבוע שעבר עם אייל, הוא אומר לי אני מחכה לתשובות ממשרד השיכון

ארז מלול:  משרד השיכון מחכה לתשובות מהמנכ"ל

ארז מלול:  בקיצור, יש את הפלטפורמה ולצערי, זה האוצר פתאום נכנס באמצע

ארז מלול:  חוסר התיאום או, לא יודע, או שהם עסוקים מאוד, אז לפעמים דברים קטנים נופלים, שזה גורם לנזק לדברים גדולים

ארז מלול:       אני באמת גם רוצה לשמוע, אני יודע פחות או יותר איפה זה עומד ואיפה זה

ארז מלול:  אבל כדאי לשמוע

ארז מלול:  ואני מבקש מיושב הראש שאם צריך משהו לתקן איזה חסם, להוריד, אנחנו כולנו מתגייסים למען זה

ארז מלול:  ואני שמח גם לבוא לפה, גם יושב הראש, שזה לא בדיוק, זה נושא ככה, בדרך כלל ח"כים באים כשזה איזה נושא של חוק

יעקב אשר: כותרות

ארז מלול: כן, כשאין כותרות, אני וחנוך, באמת נאמנים לוועדה

ארז מלול:  ואני שמח על הדיון הזה

ארז מלול:  והלוואי שבעזרת השם נצליח לעשות משהו

יעקב אשר: אוקיי

יעקב אשר:  בבקשה, עינבל

יעקב אשר:  אני רוצה תכלס מה קורה

עינבל משש: אני בן אדם מאוד פרגמטי, כמו שאתה הספקת להכיר

עינבל משש:  אז אני מדברת תכלס, אני לא מדברת סביב, אני מדברת תכלס וישר

עינבל משש:  והנהלים שפורסמו תכף ניגע בהם וגם נגיד מה המטרה של הנהלים

עינבל משש:       אז קודם כל, יש את החלטת הממשלה שהוביל שר הפנים יחד עם שר הבינוי ושר העבודה, בנוגע להגדלת מכסות של העובדים

עינבל משש:  וזה פורסם ב-27 באוקטובר

עינבל משש:  המתווה שלנו פורסם ב-1

עינבל משש: 11

עינבל משש: 2023 שמדבר על החזרה של עובדים ממולדובה

עינבל משש:  כך שניתנה החל מה-1

עינבל משש: 11

עינבל משש: 2023 האפשרות להחזיר עובדים ממולדובה

יעקב אשר: רגע, היא לא קשורה להחלטה

עינבל משש: לא, אתה ביקשת על שתי החלטות עכשיו, אז אני מתייחסת לפי הסדר

עינבל משש:  הראשונה הייתה להגדלת המכסות שדיברה גם על מתווה החזרה

עינבל משש:  אז ההחלטה עברה ב-27 באוקטובר, הנוהל פורסם ב-1 בנובמבר

עינבל משש:  זה המתווה של ההחזרה שפורסם

עינבל משש:  כן, מה לעשות? נהלים נדרשים

עינבל משש:  גם על פי החלטות הממשלה התבקשנו לפרסם מתווה

עינבל משש:  מנחים את מנכ"ל הרשות לפרסם וזה שיטה טובה

עינבל משש:  שיטה שהמטרה שלה להביא להתנהלות נכונה, שבלעדיה כנראה היה יכול להיווצר כאוס

עינבל משש:  ולכן הדרך היחידה והמדויקת לביצוע ולתיאום ציפיות ולהסדיר את הכללים - - -     

ארז מלול: זה נהלים חדשים או קיימים?     

עינבל משש: לא

עינבל משש:  יש נהלים, כל משרד ממשלתי יש נהלים שמעגנים את ההתנהלות

עינבל משש:  זה גם שקיפות לגבי הציבור

ארז מלול: אבל הנהלים היו כבר קיימים או שיצרתם עכשיו נהלים חדשים?     

עינבל משש: לא, יצרנו בעקבות החלטת הממשלה, כתוצאה ממשימה חדשה

עינבל משש:  יש משימה חדשה, להחזיר עובדים

עינבל משש:  יצא מתווה שמדבר על החזרת עובדים

יעקב אשר: בואו נעשה סדר, שנייה

יעקב אשר:  אנחנו מדברים כרגע על החזרת עובדים

יעקב אשר:  בסדר? נדבר תכף על ההחלטה שמדברת על בלי הסכמים בילטרליים

יעקב אשר:  קודם כל, כרגע הנושא של החזרת עובדים

עינבל משש: כן

עינבל משש:  כי היו שתי החלטות ממשלה

יעקב אשר: נכון, נכון

עינבל משש: אז הראשונה עכשיו שאנחנו מדברים על החזרת עובדים

עינבל משש:  אז לפי דברי ישי לוי, מנהל אגף בניין אצלי במנהל, קיבלנו כ-2,300 בקשות, אישרנו כ-1,000

עינבל משש:  הרבה בקשות מוגשות לא בהתאם לתנאים

עינבל משש:  זאת אומרת, זה סתם בזבוז משאבים וזמן

עינבל משש:  אם אמרנו גיל מסוים או מצב מסוים, יש שם תנאים שנקבעו, תנאי סף

יעקב אשר: מה התנאים?     

עינבל משש: הם כתובים במתווה, אני יכולה להקריא

יעקב אשר: השאלה, אני רוצה לבדוק ולדעת האם יש תנאים שהם חסמים

יעקב אשר:  אולי תנאים שאפשר לוותר עליהם או שאסור לוותר עליהם

יעקב אשר:  הכול בסדר

עינבל משש: לא

עינבל משש:  שלחנו את המתווה

עינבל משש:  עד עכשיו לא קיבלנו שום פידבק לגבי חסמים

עינבל משש:  פשוט שולחים אנשים, אוספים שמות ושולחים ואנחנו עושים בדיקה

עינבל משש:  אז חלק מהאנשים שלא בודקים אותם קודם לכן מבזבזים לנו זמן עבודה יקר

עינבל משש:  ואנחנו מקבלים רשימות ארוכות

יעקב אשר: ממי אתם מקבלים את הרשימות?     

עינבל משש: כל תאגיד שולח, ככה זה צריך להיות

יעקב אשר: רגע, אני אתן לך להגיב, שנייה

יעקב אשר:  אני לא רוצה, תקשיבו דבר אחד, אני לא מחפש פה את הוויכוח

יעקב אשר:  אני כן רוצה לדעת את כל הזה

יעקב אשר:  כדי לנסות באמת לסגור את הנושאים הללו

יעקב אשר:  זה הכול, לדייק אותם

עינבל משש: קיבלנו רשימות מכמה מקורות

עינבל משש:  חלק הגיעו מיושב ראש התאחדות התאגידים

עינבל משש:  תאגידים פנו אלינו ואמרו שזה לא יעלה על הדעת, הם לא יכולים להעביר דרכו רשימות והם מבקשים לעבוד באופן עצמאי

עינבל משש:  לא כולם חברים בהתאחדות

עינבל משש:  אנחנו נוהגים כרשות שלטונית באופן שוויוני

עינבל משש:  יש פה גם עניינים מסחריים וגם עניינים שוויוניים וגם הגינות כלפי אחרים

יעקב אשר: זה פתוח לכל מי שהוא תאגיד

עינבל משש: פתוח לכל מי שהוא תאגיד והוא תאגיד בניין לפי סעיף 10 לחוק ויש לו היתר מרשות האוכלוסין וההגירה

יעקב אשר: זה היה תמיד או שזה עכשיו נפתח?      

עינבל משש: לא, זה תמיד

יעקב אשר: זה תמיד

יעקב אשר:  אוקיי, מצוין

עינבל משש: אז מי שיש לו היתר ביקש לפנות באופן עצמאי

עינבל משש:  קיבלנו כמה פניות כאלו, שמבקשים לא לעבור דרך אף גורם מתווך אחר

עינבל משש:  גם אם זה ההתאחדות

עינבל משש:  רוצים, לא כולם חברי התאחדות ולכולם יש עניינים מסחריים כאלה ואחרים מן הסתם והם רוצים לעבוד באופן ישיר

עינבל משש:  אנחנו מאפשרים לכל תאגיד לשלוח באופן ישיר אלינו רשימת עובדים שהם עונים על פי התנאים

עינבל משש:  לצערי, הם לא בודקים את התנאים והם שולחים רשימות סיטונאיות ככה, כאלו ארוכות

עינבל משש:  אבל אנחנו עושים את העבודה הזאת עבורם ובודקים

עינבל משש:  ואמרתי, מתוך כ-2,300 ששלחו אישרנו כבר 1,000

עינבל משש:  כשיש במתווה הזה מדרגה אחת שהיא מאוד מקלה, בסדר? עובדים שיצאו מישראל שנה קודם לכן לא צריכים לעשות לו בדיקות רפואיות ולא רישום פלילי

עינבל משש:  זו הקלה שאנחנו נתנו כדי להאיץ כניסה של עובדים

עינבל משש:  וזה ממש התחשבות שהיא בימי שגרה אנחנו לא נותנים אותה ופה יצאנו ממש מגדרנו כדי לסייע

עינבל משש:  אז יש 250 כאלה שקיבלו אישורים

עינבל משש:  אנחנו מחכים לחוזה העסקה חתום על ידי העובד

עינבל משש:  ואז הם מקבלים אישור להליך הכניסה

יעקב אשר: הערכה שלך?     

עינבל משש: אני אגיד לך, לפעמים כל ממשק עם המדינה נתפס כבירוקרטיה

עינבל משש:  אבל בסדר, בואו רגע נניח את זה בצד ובואו נגיד מה קיצרנו, בסדר? כדי שתהיה לנו פה הבנה רחבה

יעקב אשר: זה מה שחשוב, נכון

עינבל משש: אז קודם כל, אנחנו לא שולחים אנשים לקונסוליות

עינבל משש:  אנחנו מבקשים שהם ישלחו רשימה

עינבל משש:  יש פה מנהל אגף עם צוות מתוגבר, שקיבל תגבור

עינבל משש:  בודקים אונליין את הרשימות

עינבל משש:  מחזירים מי כן עונה, מי לא עונה

עינבל משש:  אנחנו שולחים, הם צריכים לשלוח לנו

עינבל משש:  מי שעד שנה צריך לשלוח את חוזה ההעסקה

עינבל משש:  מקבל באותו רגע

עינבל משש:  לא שולחת לקונסוליות, לא נותנת ויזה, לא עושה כלום

עינבל משש:  מקבל אישור עלייה למטוס להגיע לנתב"ג, מקבל רישיון ב(1) אחרי שהוא כבר בארץ

עינבל משש:  זה קיצור של כל ההליכים וכל הבירוקרטיה, בסדר?     

יעקב אשר: זה לגבי עובדים של שנה

יעקב אשר:  אלה שהיו שנה

עינבל משש: שנה

עינבל משש:  האחרים צריכים להציג רישום פלילי ואישור רפואי

עינבל משש:  כרגע זה חונה אצל התאגידים, שהם צריכים להמציא לנו את המסמכים האלו

עינבל משש:  ברגע שימציאו אני מתחייבת שעד 48 שעות, והגזמתי, בסדר? אבל תבדקו אותי, שעד 48 שעות הם מקבלים אישור

עינבל משש:  אני טועה או צודקת?      

קריאה: צודקת במאה אחוז

יעקב אשר: אוקיי

יעקב אשר:  עכשיו על איזה מדינות מדובר? אין הגבלה על איזה מדינות? בחוזרים

יעקב אשר:  אנחנו מדברים כרגע בחוזרים

עינבל משש: לפי המתווה שפורסם ב-1 בנובמבר, לא, אנחנו עוסקים עכשיו בחזרה של עובדים

יעקב אשר: אני מדבר על חזרה, אלו שהיו פה

עינבל משש: פורסם לגבי מולדובה

יעקב אשר: עכשיו, מה נקרא אצלכם חוזרים? רגע, סליחה

קריאה: - - - לא פורסם? זה לא פורסם?     

יעקב אשר: רגע, רגע

יעקב אשר:  תקשיב, תקשיב אדוני

יעקב אשר:  אתה רוצה לנהל במקומי את הדיון? אני יכול ללכת

יעקב אשר:  אנחנו נדייק, אתה תקבל רשות דיבור אחר כך

יעקב אשר:  תשאל את השאלות, תקבל את התשובות

קריאה: אין בעיה

ארז מלול: אתה רוצה שאני אבדוק אם יש לי איזה - - - במשרד?     

יעקב אשר: ארז

יעקב אשר:  אני שואל שאלה וחבל שאתה מפריע לי, ממה חבל שאתה מפריע לי

יעקב אשר:  סתם ככה, בהגדרה, מה נקרא חוזרים? אחד לפני 20 שנה הוא חוזר? לא

עינבל משש: לא, יש שם הגבלה, כמובן

יעקב אשר: יש הגדרה, מה ההגדרה? אני לומד את זה

עינבל משש: אני אשמח להסביר גם בהרחבה, אם אתה רוצה

יעקב אשר: לא, לא בהרחבה

עינבל משש: במסגרת מצומצמת

עינבל משש:  בסדר

עינבל משש:  אבל יש כללים שהם רלוונטיים

עינבל משש:  לדוגמה, מי שעבד פה לפני 20 שנה והיום הוא בן 70, אז הוא מן הסתם לא יכול לעבוד בבניין

יעקב אשר: זה בדרך כלל כמה שנים

עינבל משש: לא

עינבל משש:  לא רק

עינבל משש:  אני יכולה להעביר לך את המתווה, בשמחה

עינבל משש:  הוא מפורסם, הכול בסדר

יעקב אשר: אבל אין מגבלה כוללת, אלא כמובן שלא יביאו לך קשיש בן 70 או אחד שנהיה נכה אחר כך ולא יכול לעבוד

עינבל משש: לא

עינבל משש:  בסוף צריכים עובדים מיומנים לענף הבנייה, שיגיעו לכאן

עינבל משש:  לא רק שנגיד שהכנסנו X עובדים, נגיד שהעובדים האלה עובדים בענף הבנייה לשביעות רצון כולם

עינבל משש:  בסדר?     

יעקב אשר: עכשיו, לגבי מדינות

יעקב אשר:  איזה הגבלה יש פה?     

עינבל משש: לגבי המדינות, המתווה שפורסם פורסם לגבי מולדובה

עינבל משש:  בסדר? זה כתוב בכותרת

עינבל משש:  אי אפשר לא לדייק

יעקב אשר: איפה פורסם? המתווה של הממשלה?     

עינבל משש: מתווה זמני להתרת העסקת עובדים זרים חוזרים ממולדובה בענף הבניין שפורסם ב-1 בנובמבר

יעקב אשר: למה רק מולדובה?      

קריאה: איפה פורסם, ענבל?     

יעקב אשר: אני מבקש שקט

יעקב אשר:  מי שיפריע, ייצא החוצה

יעקב אשר:  למה רק מולדובה?     

עינבל משש: הסברנו את זה פעם קודמת

עינבל משש:  וגם התאגידים קיבלו הסבר ממנכ"ל הרשות

עינבל משש:  כיוון שלגבי הסינים, בסדר? צריך לתאם את זה מול הסינים

עינבל משש:  פנינו לסינים

עינבל משש:  הם עוד לא נתנו את אישורים להחזרה של עובדים

עינבל משש:  הסברנו את זה, יש נושאים מדיניים שאני אולי לא רוצה לגעת עכשיו פה

עינבל משש:  אי אפשר להתנהל באופן חד צדדי

עינבל משש:  בסדר? גם עם מולדובה תיאמנו וגם זה לא פשוט

עינבל משש:  אבל תיאמנו את זה

עינבל משש:  לגבי הסינים, בסדר? אי אפשר להתנהל באופן חד צדדי מול הסינים

עינבל משש:  פנינו אליהם באגרת, גם פנינו באמצעות משרד החוץ לבקש

עינבל משש:  כרגע עוד לא קיבלנו את האישור שלהם ולכן לא יצא מתווה כזה

עינבל משש:  אז יש פה עניינים שהם מורכבים ונראה שזה בירוקרטיה, אבל זה לא

יעקב אשר: ענבל, תראי, בכל זאת, אני 35 שנה

עינבל משש: לא, אני מכבדת אותך מאוד

יעקב אשר: לא, לא הכבוד, הניסיון

יעקב אשר:  זקן לבן

עינבל משש: גם לי יש, אני צובעת

עינבל משש:  לא זקן

יעקב אשר: אני אבל שואל שאלה אחרת

יעקב אשר:  אני הבנתי אז בזמנו שנאמר לגבי, הרי זה בעצם מפה התחיל המפנה, מפה התחיל הלחץ שלי עליכם ועל הממשלה לאשר את המתווה שבלי הסכמים בילטרליים

יעקב אשר:  מזה שהתברר לנו שבמסגרת ההסכם עם סין, מה שדובר, ההסכם בילטרלי שאוטוטו יגיע – התברר שהסיכוי שהוא יגיע כרגע בתקופה הזאת, ואני לא רוצה לפרט למה, כמו שאת לא רוצה לפרט

יעקב אשר:  אין סיכוי שהוא יגיע מהר מאוד, יהיה לנו אותו במדף באיזה שהוא שלב בהמשך החיים, שנקווה כמה שיותר מהר

יעקב אשר:  כי נצטרך אותו גם בהמשך

יעקב אשר:       השאלה אבל בחוזרים זה משהו אחר

יעקב אשר:  זה לא הסכם בילטרלי

יעקב אשר:  זה הסכם חוזרים זה גם פעולה יותר קלה מבחינתם

עינבל משש: לא, אני יכולה עכשיו לכתוב חוזר

עינבל משש:  להחליף את השם ממולדובה לסין

עינבל משש:  זה לא הרעיון

יעקב אשר: לא, לא להחליף, להוסיף מולדובה, סין, סרילנקה

יעקב אשר:  לא יודע מה

עינבל משש: זה יכול לגרום נזק מאוד גדול, כפי שהסברנו את זה במצומצם יותר, גם אל מול התאחדות הקבלנים שהם מכירים את זה

עינבל משש:  ואני, אם אני לא טועה, ראול אפילו הסכים לזה בשיחה אתמול

אלדד ניצן: שטויות

חנוך דב מילביצקי: אדוני, מי אתה?      

אלדד ניצן: מה הבעיה?      

חנוך דב מילביצקי: מה הבעיה? הבעיה שאתה לא תגיד פה שטויות

אלדד ניצן: כי זה שטויות

חנוך דב מילביצקי: אוקיי

חנוך דב מילביצקי:  אז אם אתה תמשיך לדבר ככה אתה תצא החוצה

חנוך דב מילביצקי:  הבנת? הבנת או לא?     

אלדד ניצן: אני לא מתרגש מזה

חנוך דב מילביצקי: לא אכפת לי אם אתה מתרגש או לא

יעקב אשר: אלדד, אני מבקש

חנוך דב מילביצקי: בכלל לא אכפת לי

יעקב אשר: אתה, עם כל הכבוד, אתה מייצג דבר

חנוך דב מילביצקי: חצוף

אלדד ניצן: אל תתבטא בשמות גנאי

חנוך דב מילביצקי: אתה חצוף

חנוך דב מילביצקי:  אתה חצוף גדול

יעקב אשר: סליחה

חנוך דב מילביצקי: ותתבייש לך

יעקב אשר: אלדד, תצא החוצה חמש דקות

אלדד ניצן: אתה תתבייש

יעקב אשר: תצא החוצה בבקשה

יעקב אשר:  תצא החוצה חמש דקות, תירגע, תחזור

אלדד ניצן: אני רגוע

יעקב אשר: לא, אתה לא מכבד את המקום ואני לא מוכן לזה בשום פנים ואופן

יעקב אשר:  יש לך את הדעה שלך, אני רוצה לשמוע אותה

יעקב אשר:  אני רוצה לשמוע בדיוק את הדברים כמו שהם

יעקב אשר:  אבל בלי האגרסיות האלה ובלי הצורה הזאת ובלי זלזול לא בפקידים ולא בנבחרים

יעקב אשר:  בוא, אנחנו מדברים

יעקב אשר:  אמרתי לכם, זה סוג הישיבות שאני לא נהנה בהן, אוקיי? אבל הכרח לא יגונה

יעקב אשר:  וכל פעם בגלל הדברים שלך אני מאבד את הקשב שלי, שאני רוצה לעשות אותו מסודר אחד לאחד

יעקב אשר:       אני אומר, אנחנו לא רוצים להרחיב

עינבל משש: כן

עינבל משש:  זה יכול לגרום נזק עתידי להסכם הקיים ובכלל לאפשרות להביא מסין בעתיד

עינבל משש:  בסדר? הסברנו את זה, אמרנו את זה

עינבל משש:  הנה, אמרתי את זה פה גם

יעקב אשר: יש חוות דעת של משרד החוץ

יעקב אשר:  בואי, אני אבדוק את זה בדרכים שלי

עינבל משש: אין בעיה, אתה יכול לבדוק אותי

יעקב אשר: אני יכול לעשות רשימה חסויה

יעקב אשר:  לא, לא צריך לבדוק אותך

יעקב אשר:  אני לא בודק אותך

יעקב אשר:  אני בא ואומר, אני אגיד לך מאיפה הכיוון שלי

יעקב אשר:  אני בא ואומר, יש קטגוריה שנקראת חוזרים, שזה הוסבר מההתחלה

יעקב אשר:  שהיא קטגוריה יותר קלה

עינבל משש: לי הכי קל לתקן מולדובה לסין

יעקב אשר: לא לתקן מולדובה לסין

עינבל משש: להוסיף את המילה 'סין'

יעקב אשר: לא, זה לא מילה

יעקב אשר:  להוסיף עוד עשרה מקומות כאלה אם יש

עינבל משש: לתקן ב-word

ארז מלול: חבל שמשרד החוץ לא הוזמנו לדיון

עינבל משש: לא, לתקן ב-word זה לא העניין, זה דקה, זה חצי דקה, בסדר? זה לא העניין

עינבל משש:  אתה שואל למה לא יצא מתווה לסין

עינבל משש:  אז הסברתי למה לא יצא מתווה לסין וגם הסביר את זה אתמול מנכ"ל הרשות למנכ"ל התאחדות הקבלנים ולמשרד הבינוי והשיכון לגבי הפוטנציאל של נזק עתידי שיכול להיגרם אם נעשה את זה באופן חד צדדי

ארז מלול: בואי נתמצת

ארז מלול:  איפה הכדור עומד? אצלי מי הכדור? עינבל, מי צריך לעדכן את מי? אתם או משרד החוץ?     

עינבל משש: אז אפשר לנהל שיחה

עינבל משש:  רגע

עינבל משש:  אפשר לנהל, מי שצריך לאשר את זה זה הסינים

עינבל משש:  אבל אפשר לנהל על זה שיחה מצומצמת

עינבל משש:  בסדר? עם אדוני יושב הראש, נחזור, נסכים לעשות את זה מיד אחרי הדיון אם אדוני רוצה

עינבל משש:  מה שאדוני מבקש

עינבל משש:  אין שום בעיה לקיים דיון

עינבל משש:  נעלה את הנציג של משרד החוץ

עינבל משש:  נעלה את מנכ"ל הרשות

יעקב אשר: ההחלטה הזאת או ההבנה הזאת שלכם, בלי להיכנס רגע לפרטים, היא הבנה שלכם או שמשרד החוץ גם באותו?     

עינבל משש: ביחד, ביחד

עינבל משש:  פנינו לסינים וטרם קיבלנו התייחסות

יעקב אשר: כן

יעקב אשר:  אבל מה אתם חושבים יקרה לו זה היה קורה באופן טבעי? כאילו, בלי לפנות

יעקב אשר:  הרי זה לא הסכם

יעקב אשר:  הסכם בילטרלי מתגלגל הלאה

יעקב אשר:  מה היה קורה אם פותחים את האפשרות לחזרה?     

עינבל משש: מבחינתי? זה מבורך

עינבל משש:  הלוואי

עינבל משש:  למה לא? אני אשמח מאוד, כמה שיותר עובדים

יעקב אשר: ולמה צריך פה אישור?     

עינבל משש: כי יש הסכם בין מדינת ישראל לבין סין על גיוס עובדים במסגרת מסוימת

עינבל משש:  בסדר? ההסכם הזה רץ כמה שנים

עינבל משש:  יש התחייבות של הצדדים לא לגייס במסגרת פרטית, לגייס, מספר השנים שהעובדים עובדים במדינת ישראל באופן חוקי וכו'

עינבל משש:  יש הסדרים בין מדינות

עינבל משש:  אם עכשיו רוצים לשנות את כללי המשחק צריך שיהיה שיח בין המדינות

עינבל משש:  אז אנחנו פנינו ולא קיבלנו תשובה

עינבל משש:  אם אדוני רוצה, אין לי בעיה, אתה יודע מה? נוסיף עכשיו את סין

עינבל משש:  מה שיכול להיגרם זה שבעתיד, בסדר? יכול ויקרה שלא יהיה הסכם בילטרלי עם סין או לא יגיעו עובדים מסין

עינבל משש:  סין היא ספק מאוד משמעותי של עובדים זרים למדינת ישראל, בהיקפים מאוד משמעותיים

עינבל משש:  בשנה האחרונה נכנסו עד אוקטובר כ-7,000 עובדים רק מסין

עינבל משש:  אתם מבינים שבסין את ה-1

עינבל משש: 3 מיליארד שיש להם, הם מאוד משמעותיים

עינבל משש:  יש שביעות רצון מאוד גבוהה מהעובדים הסיניים בענף הבנייה

עינבל משש:  ולכן יש חשיבות לעבוד בתיאום

עינבל משש:       לי, במקום להסביר לך ובמקום עכשיו שיישמע כאילו אני מתרצת, אני אוסיף סין

עינבל משש:  בוא נראה מה יקרה עם זה

עינבל משש:  אין לי בעיה

עינבל משש:  אני אוסיף סין, מה הבעיה? בסדר, אבל אנחנו מנסים, באמת, לפעול, גם לאפשר, גם להיות יעילים

עינבל משש:  אבל גם לנהוג באחריות כלפי דברים שהם יכולים בסופו של יום לפגוע בהסכם קיים שיש עם סין

עינבל משש:  אני אשמח מאוד מאוד שיחזרו לארץ עובדים זרים מסין על פי המתווה שקבענו

עינבל משש:  לי אין, לנו, בסדר? ברשות האוכלוסין, זה לא אני, חלילה

עינבל משש:  לנו ברשות האוכלוסין אין התנגדות מקצועית

עינבל משש:  בסדר? השיח הוא לא מקצועי

עינבל משש:  אנחנו בעד

עינבל משש:  כמו שאפשרנו ממולדובה אנחנו נאפשר שיחזרו מסין לפי הקריטריונים שנקבעו

עינבל משש:  כל ידיים שיגיעו בעת הזו לענף הבנייה הרי זה מבורך

עינבל משש:  ואנחנו עושים גם מאמצים כדי שיגיעו עובדים

עינבל משש:  אין פה משהו שאנחנו לא מסכימים איתו

עינבל משש:  יש משהו שצריך לעבוד בתיאום

עינבל משש:  אם אדוני חושב שצריך להוסיף עכשיו סין, בוא, בדקה אני אוסיף את זה

עינבל משש:  מה הבעיה?     

יעקב אשר: תראי, הרי בסוף מישהו צריך להכריע את זה

יעקב אשר:  ויכול להיות, ואני לא אומר, אני לא מוסיף ב-word ואני לא מוסיף - - -     

עינבל משש: לא, זאת המשמעות

עינבל משש:  המשמעות שאני מוסיפה וסין, אין בעיה מבחינתי, אני לא מתנגדת

יעקב אשר: אני לא הולך להצביע על זה עכשיו פה

יעקב אשר:  אני אומר דבר אחד: אני מבחינתי מה שאני מסתכל, ואנחנו מדברים כרגע רק על עובדים חוזרים, עוד לא דיברנו על החלק השני

יעקב אשר:  אני בא ואומר, עובדים חוזרים, זה מה שאני מראה, אני למדתי את כל הדברים האלה בחמש-שש ישיבות הקודמות

יעקב אשר:  אני לא מכיר את זה כמו ידידי אלי, שמקדיש לזה המון זמן

יעקב אשר:  אני מתמקד כרגע רק בנושא של הבינוי, הסברתי לכם גם למה

יעקב אשר:  אני לא יכול לשבת מחר ולקחת את חוק תכנון ובנייה ולפרק אותו לגורמים ולהעיף אותו כדי שדברים יזוזו ומצד שני, לא יקרה בגלל זה כלום, כי בסוף אין פועלים

יעקב אשר:  לכן זה הרציונל שלי, לכן אני מוביל את הדבר הזה

יעקב אשר:       אני מסתכל, ותקנו אותי אם אני טועה, שנושא של עובדים חוזרים, שכבר יש איזה מערכת יחסים שהייתה ביניהם

עינבל משש: מבורך

עינבל משש:  בעת הזו מבורך

יעקב אשר: רגע, דקה

יעקב אשר:  הוא גם הדבר שלכאורה יותר קל מבחינה מסוימת, כי זה כבר אלה שבתוך שנה בוודאי ואלה שבתוך תקופה רק צריך להביא את האישור הרפואי ואישור שאין להם רישום פלילי שקרה בשנתיים האלה

יעקב אשר:  זאת אומרת, שמבחינת הבירוקרטיה שלא קשורה דווקא אליכם זה הכי קל, גם במערכת מול סין

יעקב אשר:  אוקיי? עכשיו, סין יש לנו הסכם איתם שנים מה שקיים

יעקב אשר:  להזכיר לך את הישיבה הראשונה שהייתה פה לפני חודש ימים

יעקב אשר:  הבשורה הגדולה שיצאה מהישיבה הזאת, שישיבה אחר כך התפוצצה, זה שהולכים לעשות הסכם חדש בילטרלי עם סין

יעקב אשר:  משהו שיביא פה מאות אלפים ועשרות אלפים של עובדים, פוטנציאל אדיר והכול

יעקב אשר:  והתברר שזה לא כרגע, כי הסינים כנראה לא רצים להתחתן איתנו עכשיו לתקופה הזאת

יעקב אשר:  הם אמרו כן, נעשה את ההסכם

יעקב אשר:  אני מבין שההסכם גם עבר את התרגום, עבר את הכול, אולי נחתם ואולי גם עקרונות עומדים להיחתם

יעקב אשר:  אני לא יודע

יעקב אשר:  אבל ההערכה הייתה של גורם ממשרד החוץ שהיה פה, שעובדים מזה לא ייצא כרגע הרבה, כי הם לא זה

יעקב אשר:       השאלה האם בחוזרים זה אולי דין אחר?      

עינבל משש: כן

עינבל משש:  אבל מה שעושים עם החוזרים האלה זה מתרגמים אותם, בסדר? כבר ראינו

עינבל משש:  ושולחים אותם לגורמים במדינות האחרות

עינבל משש:  ואז כשאנחנו לא מתואמים עם הסינים ואז דפים שלנו שולחים אותם לסינים בלי שאנחנו תיאמנו מולם

עינבל משש:  זה בסוף יכול לגרום נזק

עינבל משש:       אבל עוד פעם אני אומרת, זה עדיין לא סוף הדרך

עינבל משש:  בסדר? הדברים עדיין בדיון

עינבל משש:  אני אגיד שגם ביום חמישי הקרוב יש ביחד עם הציר הסיני ומשרד החוץ והתאחדות הקבלנים סיור באתרי בנייה

עינבל משש:  מנסים לשנות את המצב

עינבל משש:  מנסים לשנות את המצב, אז מטפלים בזה

יעקב אשר: עינבל, אנחנו מנהלים כאן דו שיח כאילו זו את ואני

ארז מלול: אתם מחכים לתשובה ממשרד החוץ

ארז מלול:  להבין, להבין

ארז מלול:  איפה זה חונה עכשיו?      

יעקב אשר: רגע, דקה

יעקב אשר:  קודם כל, יש לנו מישהו ממשרד החוץ כאן?     

אליהו (אלי) רביבו: זאת השאלה

יעקב אשר: אבל רגע, אני רוצה לשאול עוד פעם, ואל תצחקו עליי אם אני בור ועם הארץ, כי אני בור ועם הארץ בדברים הללו

יעקב אשר:  אני לומד אותם

יעקב אשר:  תלמידו הנאמן של אלי

יעקב אשר:  אני בא ואומר דבר אחד: יש דברים שאתה, אתם יודעים, אומרים שלפעמים שאלה שאתה בא לשאול אם התרנגול אם הוא טרף או לא

יעקב אשר:  השאלה עצמה זה כבר טרף

יעקב אשר:  זאת אומרת, באת לשאול, קח בחשבון שהתשובה תהיה שלילית

יעקב אשר:  אוקיי? אני בא ושואל דבר אחד: מה יקרה ליחסי מדינת ישראל וסין? ואם אי אפשר לענות את התשובה הזאת, אז הגורמים המוסמכים ממשרד החוץ – שיודעים מה דבר רגיש – תגידו לי שאי אפשר, ואני אעשה ישיבה חסויה על החלק הזה, אין בעיה

יעקב אשר:       אני שואל שאלה, האם אנחנו בחוזרים, לא בחלק של ההסכם הבילטרלי, שאני מבין שהמגעים ממשיכים שם בצורה כזאת או אחרת

יעקב אשר:  האם בחוזרים, אם תהיה החלטה, לא החלטה אפילו, זה לא החלטת ממשלה

יעקב אשר:  זה בסך הכול לאפשר לחברות להביא עובדים שכבר הם עבדו איתם, מכירים אותם, מכירים את החברות והכול

יעקב אשר:  הם יסתדרו כבר עם הממשל בסין

יעקב אשר:  גם עליהם יודעים ללחוץ שם

יעקב אשר:  השאלה האם יקרה crisis במדיניות החוץ של מדינת ישראל אם יעשו את זה, אם יפתחו את האפשרות בחוזרים בלבד? זאת השאלה

יעקב אשר:  משרד החוץ? כן, עו"ד תובל, בבקשה

יעקב אשר:       אם כך, אני מציע כדלקמן

יעקב אשר:  הנושא הזה, אני אבקש, אני אעשה ישיבה אצלי עוד היום

יעקב אשר:  אני רוצה את הגורם המכריע, המחליט במשרד החוץ

יעקב אשר:  הגורם המטפל במשרד החוץ ביחד עם עינבל, נשב ביחד ונבחן את העניין הזה

יעקב אשר:  אני בא ואומר עוד פעם, אני מסביר לכם, אני יושב פה כל יום עם 1,000 תקנות ו-1,000 חוקים ופותח דברים שרק לפני כמה זמן אם הייתי מעז לחשוב לשנות אותם היו אומרים לי מה, אתה פוגע בחוקי התכנון והבנייה ואתה פוגע בחוקי אלה וקטסטרופה תהיה פה המדינה

יעקב אשר:  היום המדינה, הממשלה באה ומבקשת לפתוח דברים והכול, כדי לשחרר

יעקב אשר:  אז אני אומר, צריכים להעז

יעקב אשר:  אז גם אמרו שתהיה קטסטרופה אם נפתח את האפשרות

יעקב אשר:  וגם הזהירו פה, כאן הזהירו, בחדר הזה

יעקב אשר:  קירות החדר יוכיחו, שאם אנחנו נקבל את החלטת הממשלה

יעקב אשר:  שבכוח קיבלנו אותה, למרות שהיא הייתה צריכה 20,000 והיא ירדה ל-10,000 בשביל להתפשר עם כולם

יעקב אשר:  בסדר, אין בעיה, פתחנו את הדלת

יעקב אשר:  אבל אמרו אם תהיה החלטה כזאת זה יגרום לכאוס עם כל המדינות שאנחנו עובדים איתם, איך אנחנו עובדים בלי הסכם בילטרלי

יעקב אשר:       חבר'ה, אנחנו בשעת חירום

יעקב אשר:  אנחנו בשעה שהמשק שלנו הולך ונהרס

יעקב אשר:  מלאי הדירות שלנו הולך ומצטמצם כל יום שעובר

יעקב אשר:  מצטמצם

יעקב אשר:  ואין לנו ידיים עובדות ואני לא רואה מתי בכלל הולך להיות עוד ידיים עובדות

יעקב אשר:  וגם אם יהיה, תמיד יצטרכו יותר

יעקב אשר:  אז למען השם, אני רוצה לפרק את הדברים האלה

יעקב אשר:  יש סיכונים, צריך לקחת סיכונים

יעקב אשר:  אלא אם כן זה משהו שאומרים זה מפוצץ את הזה

יעקב אשר:  גם אמרו לי את זה על הצעת המחליטים

יעקב אשר:  אמרו את זה גם על הצעת המחליטים

יעקב אשר:  עד כדי כך הפחידו שמשרד השיכון אפילו פחד להוציא את הטיוטה

יעקב אשר:  רק אחרי שאני לחצתי עליהם הם הוציאו את הטיוטה

יעקב אשר:  מה, אני רוצה לפגוע בכל ההסכמים בעולם?     עכשיו, אני שואל עוד שאלה של תלמיד בפני רבותיו

יעקב אשר:  אוקיי, יש לנו מולדובה, סין – סימן שאלה, נשים בצד, אוקיי? נחזור אליה

יעקב אשר:  איזה עוד מדינות יש פוטנציאל קיים לעניין הזה?     

אליהו (אלי) רביבו: מה קורה עם רומניה? שאלה, ב-אפרופו מה קורה עם עוד מדינות

אליהו (אלי) רביבו:  אז קודם כל, שנייה אחת עוד כשנוגעים בסין

אליהו (אלי) רביבו:  מה שעינבל אומרת זה שלהכניס את זה לתוך מזכר ותקנון מעודכן כשזה לא מתואם מול הסינים לנקודת העניין זה להביך ולמתוח מערכת יחסים

יעקב אשר: היא אמרה את זה

אליהו (אלי) רביבו: שנייה, שנייה

אליהו (אלי) רביבו:  ולפי דעתי בכלל השאלה לא חונה אצלם

אליהו (אלי) רביבו:  רשות האוכלוסין מנפיקה בהתאם למכסות שהממשלה מחליטה ומה המדינה, הקשר אמור להיות באמצעות משרד החוץ

אליהו (אלי) רביבו:  זה לא חונה אצלם

אליהו (אלי) רביבו:  כל פעם אנחנו שואלים אותם, זה לא חונה אצלם

אליהו (אלי) רביבו:  הריכוזיות הזאת לא בריאה

אליהו (אלי) רביבו:       מעבר לזה, אני על הדרך שואל האם מקובל יהיה להביא עובדים זרים שלא במסגרת הסכמים בילטרליים ממדינות שיש לנו איתם הסכמים בילטרליים, אך לא באמצעות המדינה

אליהו (אלי) רביבו:  זאת אומרת שהם עולים באופן בלתי לגלי

אליהו (אלי) רביבו:  זאת שאלה ראשונה

אליהו (אלי) רביבו:       שאלה שנייה, על אותו עיקרון, מה קורה עם רומניה? בעבר מדינת ישראל הסתייעה בידיים עובדות לבניין מרומניה

אליהו (אלי) רביבו:  עובדים טובים, מסורים

אליהו (אלי) רביבו:  אין לנו איתם הסכמים בילטרליים

קריאה: לא, יש

אליהו (אלי) רביבו: לבניין? כביכול שכן

קריאה: לא, כן, כן, יש

אליהו (אלי) רביבו: אוקיי, אז מה קורה עם רומניה?      

קריאה: רומניה, חבר הכנסת רביבו - - -     

יעקב אשר: סליחה, סליחה, לא

יעקב אשר:  אז מה אם הוא שאל? הוא שאל אותך?      

אליהו (אלי) רביבו: מה קורה עם רומניה?     

יעקב אשר: רגע, דקה

יעקב אשר:  נגיע רגע לרומניה, כי כשאני שאלתי על עוד מדינות ביניהן זה גם רומניה

יעקב אשר:  אתה יודע מה שאני לא יודע

יעקב אשר:  אבל אני רוצה, אני בא, אתה יודע מה היתרון שלי בעניין הזה? אני טבולה ראסה

יעקב אשר:  לא מבין, לא יודע, לא שומע

יעקב אשר:  רק רואה, מתרגם ואחר כך קצת מנדנד לכולם

יעקב אשר:  מה לעשות? לא אוהבים אותי, מה אפשר לעשות?      

חנוך דב מילביצקי: אני חייב לעלות לוועדת חוץ וביטחון

חנוך דב מילביצקי:  המספרים שאתם מדברים עליהם, בסוף אם אני מבין נכון, זה כמה אלפים

יעקב אשר: זה בודדים

יעקב אשר:  גם מסין זה בודדים כרגע

חנוך דב מילביצקי: יופי

חנוך דב מילביצקי:  לנו יש אתגר של 30,000 עובדים לפחות

חנוך דב מילביצקי:  מה ההיערכות לדבר הזה? ההיערכות לדבר הזה לא יכולה להיות כל פעם בכמה אלפים

חנוך דב מילביצקי:  ואי אפשר לבוא ולהגיד עכשיו זה לוקח זמן ועוד שבועות וחודשים

חנוך דב מילביצקי:  אי אפשר

חנוך דב מילביצקי:  עכשיו, אם אתם לא יודעים להיערך לזה, אם כרגע חסרה לכם החלטת ממשלה לדבר הזה, תגידו מה חסר

חנוך דב מילביצקי:  כי הדברים האלה, אני מתרשם, ואני לא בא אלייך בטענות, אני פשוט מדבר מבחינת מספרים ואני יודע איפה היינו פה לפני שבועיים ולפני שלושה

חנוך דב מילביצקי:  לא מתקדמים דברים

חנוך דב מילביצקי:  לא מתקדמים דברים

יעקב אשר: לא, מקבלים החלטות, אבל לא מתקדמים

חנוך דב מילביצקי: לא, אבל אין פה צבר שאני יודע שאומרים עכשיו תוך חודשיים יש לי פה 15,000

יעקב אשר: אז רגע, לא

יעקב אשר:  האמת היא, בוא, צריך להיות גם הגונים

יעקב אשר:  אנחנו בתחילת הדיון

יעקב אשר:  כשהיא הציגה בהתחלה, אמרתי לה כרגע בואי נדבר על החוזרים

יעקב אשר:  אחר כך נעבור ללא חוזרים, להחלטת הממשלה האחרונה, כמו שאמרת אליהו והכול

יעקב אשר:  אבל בואו רגע, בחוזרים

יעקב אשר:  אם אתה חייב ללכת לוועדת חוץ

חנוך דב מילביצקי: בסדר, נרשמה השאלה שלי?     

יעקב אשר: השאלה שלך נרשמה

חנוך דב מילביצקי: אני אתעדכן איתך אחר כך

יעקב אשר: תישאר ותתעדכן איתי

יעקב אשר:  ואני חוזר חזרה לשאלה הקודמת שלי בהמשך של זה

יעקב אשר:  מה האפשרות שלנו בחוזרים? אני עוד פעם כרגע חונה על חוזרים

יעקב אשר:  עם עוד מדינות, כי כרגע כל מתווה החוזרים עובד רק על מולדובה

יעקב אשר:  האם יש עוד מדינות? רומניה, סין אמרנו נשים רגע בצד, נבדוק את זה

יעקב אשר:  אני לא יודע עוד

יעקב אשר:  תעזרו לי מה, איזה עוד עובדים עבדו פה בארץ בזה?     

אליהו (אלי) רביבו: היו טורקים ואנחנו לא מעוניינים להחזיר אותם

יעקב אשר: השאלה האם יש לנו מגבלה כרגע או שאנחנו באים ואומרים חוזרים מכל המדינות

יעקב אשר:  לדעתי לכן גם זה לא יפגע ביחסים עם סין

יעקב אשר:  כי אתה פותח את זה כללי, אתה לא עושה משהו על הראש שלהם

יעקב אשר:  אבל לא משנה, סין נעשה בדלתיים סגורות

יעקב אשר:  אני כבר רועדות לי הידיים שאני הולך מפיל את יחסי החוץ של מדינת ישראל

יעקב אשר:  אני שואל, החוזרים, תני לי את הפוטנציאל

יעקב אשר:  ואם את לא יודעת שמישהו אחר יגיד לי

עינבל משש: אז אני אומרת, ככלל, בסדר? העמדה המקצועית שלנו שאפשר להחזיר כמו שנקבע

עינבל משש:  כמובן שזה מעוגן בהחלטת הממשלה שאנחנו יכולים להחזיר כל מי שעבד בישראל כדין בעבודה בענף הבניין וסיימו את אשרת העבודה שלהם וחזרו לארצות מוצאם לאחר חמש שנים כדין

עינבל משש:  אז אין לנו בעיה לגבי המדינות

יעקב אשר: מה זה לאחר חמש שנים כדין?      

עינבל משש: כי העובד מגיע לתקופה של 63 חודשים

עינבל משש:  ככל והוא יצא כדין

עינבל משש:  זה התנאי

יעקב אשר: אם הוא עבד יותר מ-53?     

עינבל משש: לא, אם הוא עבד באישור וכדין הכול בסדר

עינבל משש:  אם הוא היה שלא כדין, הגיש בקשת מקלט

עינבל משש:  יש כל מיני דברים שצריך לנהל אותם

עינבל משש:  אין בעיה, אנחנו, כתוב בהחלטת הממשלה

עינבל משש:  כמובן שזה נוסח גם על ידינו

עינבל משש:  אין לנו בעיה להכניס כל עובד בניין שעבד בישראל כדין, לפי מה שמעוגן בהחלטת הממשלה

עינבל משש:  אין שום בעיה אם יש עובדים ממדינות נוספות שרוצים להביא לפתחנו

עינבל משש:  תשובה תוך גג 48 שעות

יעקב אשר: עכשיו אני שואל אותך, אלדד

יעקב אשר:  עכשיו אני שואל אותך, אתה יכול היום או תאגידים שאתה מייצג אותם או נמצאים פה כאלה שאתה לא מייצג אותם

יעקב אשר:  אתה יכול להביא היום מכל מדינה אחרת עובדים חוזרים?     

אלדד ניצן: עובדים חוזרים

יעקב אשר: כחוזרים, כרגע אני בחוזרים

אלדד ניצן: רק על חוזרים

אלדד ניצן:  לגבי החוזרים, היו בעבר עובדים רומנים

אלדד ניצן:  חה"כ רביבו, רומנים לא רוצים לבוא לישראל היום, בגלל שרומנים עובדים בשוק האירופי המשותף

אלדד ניצן:  אין להם אינסנטיב לבוא

אלדד ניצן:  השוק האירופי פתוח בפניהם והכמויות הן - - -     

יעקב אשר: הלך, מת

אלדד ניצן: היו מבולגריה, היו מבולגריה מעטים

אלדד ניצן:  לא יהיה תנועה מבולגריה שרוצים לבוא

יעקב אשר: הלאה, מת

אלדד ניצן: נשארנו בעצם עם טורקים אנחנו לא, עובדים במסגרת עם מזל"ר, החברה הזרה שמעסיקה אותם

אלדד ניצן:  נשארתם עם שתי מדינות

אלדד ניצן:  לגבי סין אדוני

יעקב אשר: שתי המדינות הן סין ומולדובה

יעקב אשר:  מה עם סרילנקה?      

אלדד ניצן: לא היה עובדים מסרילנקה בענף הבניין

יעקב אשר: הבנתי

אלדד ניצן: נשארנו עם שתי מדינות

יעקב אשר: עכשיו תתייחס למה שהיא אמרה על סין

אלדד ניצן: עם סין, יש חברות ביצוע

יעקב אשר: אבל בנחת

אלדד ניצן: נחת

יעקב אשר: נחת

יעקב אשר:  דברי חכמים בנחת נשמעים

אלדד ניצן: בהחלט

אלדד ניצן:  סינים מגיעים דרך חברות ביצוע סיניות בצורה חופשית

יעקב אשר: רגע, חברות ביצוע זה עוד סיפור

אלדד ניצן: כן

אלדד ניצן:  שהן מביאות אותם חופשי

יעקב אשר: ואף אחד לא עוצר אותם בסין

אלדד ניצן: אף אחד לא עוצר אותם

יעקב אשר: זאת אומרת, רגע, אז אתה אומר חברות ביצוע, אתה אומר אם יש חברה שבאה חברה סינית, בונה להם את כל הפרויקט מתחילתו ועד סופו, העסק הזה ממשיך

יעקב אשר:  לא, ואין עצירה של משרד החוץ הסיני

אלדד ניצן: אין עצירה

אלדד ניצן:  שום דבר אין

יעקב אשר: אוקיי

אלדד ניצן: גם לגבי סינים

אלדד ניצן:  גם עם עכשיו 1,000 שניתנו או 800 שניתנו, אפשר להגדיל את זה לכמה אלפים של חוזרים, אם תתחיל התנועה

אלדד ניצן:  כי התחילו לזרום עובדים, זה נעצר באמצע בגלל שרואים שלא יוצא נוהל

אלדד ניצן:  אם ייצא נוהל, יגיעו לפה

אלדד ניצן:  אין בעיה לסיני שלא בא בהסכם בילטרלי לנחות במדינת ישראל

יעקב אשר: ידידי, על זה אנחנו מדברים

אלדד ניצן: אין שום בעיה

אלדד ניצן:  שום בעיה

אלדד ניצן:  ברגע שנותנים את הנוהל ינחתו פה עובדים סינים חוזרים

אלדד ניצן:  אין שום בעיה אדוני יושב הראש

אלדד ניצן:  זה לגבי שאלתך

יעקב אשר: אוקיי

יעקב אשר:  אז מה שנשאר לנו בעצם, אתם רואים? לאט לאט, אני מתחיל להבין לאט לאט

יעקב אשר:  אתם רואים? זאת אומרת שמבחינת חוזרים אלה שתי האפשרויות שלנו: אפשרות אחת עובדת, מולדובה עובד ועובד בסדר

יעקב אשר:  והם אמרו כאן גם גב' משש וגם ישי שהנוהל הוא מהיר וזריז

יעקב אשר:  עכשיו, כל השאלה לגבי סין אנחנו נפתור את זה עוד היום

יעקב אשר:  יחסינו לאן, מה שנקרא

יעקב אשר:  לכאן או לשם

יעקב אשר:  כי אני חושב, עוד פעם, אני לא שר החוץ, לא עברתי את ההכשרה הזאת

יעקב אשר:  אם אני הייתי שר חוץ הייתי לוקח את הריזיקה הזאת, אבל אולי לא

יעקב אשר:  נראה את זה אחרי הישיבה

יעקב אשר:  אבל זה דבר שאנחנו צריכים לפתור אותו היום

יעקב אשר:       עכשיו בואו נמשיך הלאה

יעקב אשר:  אני איתך

יעקב אשר:  לגבי חברות ביצוע?     

עינבל משש: חברות ביצוע אנחנו לא מגייסים את העובדים, הם מגייסים בעצמם

יעקב אשר: אין הגבלה

עינבל משש: מבחינת נתונים יש 20,000 עובדים

מיכאל אורן: יש מכסות

מיכאל אורן:  אנחנו מעבירים המלצות ובהתאם להמלצות זה מתקבל

מיכאל אורן:  אבל נכון לרגע זה לא נתקלנו באיזה שהיא בעיה

יעקב אשר: אין חוזר לזה

יעקב אשר:  מה רצית לומר?      

תומר ורשה: שני דברים

יעקב אשר: שני דברים, קצר, זריז

תומר ורשה: עו"ד תומר ורשה, מייצג מספר חברות ביצוע סיניות

תומר ורשה:  אז יש גם, אני לא יודע שמותר להם להשיב עובדים, לא ראיתי על זה פרסום או נוהל, להיפך

תומר ורשה:  זה דבר אחד

יעקב אשר: שמותר להם מה?     

תומר ורשה: להשיב עובדים במסגרת החזרת העובדים

תומר ורשה:  זה דבר אחד

יעקב אשר: לא, לא הבנתי

עינבל משש: נוהל להחזרת עובדים מחברות הביצוע שהן לא רק באמצעות, זאת אומרת יש את ההסכמים ויש עובדים בחברות ביצוע

עינבל משש:  חזרה שלהם

תומר ורשה: יש שלושה עניינים אדוני: אחד זה האפשרות להחזיר עובדים גם בחברות הביצוע, אני לא ראיתי שיש על זה משהו

תומר ורשה:  וזה חשוב מאוד

יעקב אשר: רגע, אם אין לזה משהו, אז זה אומר שזה רץ, זה בסדר?     

תומר ורשה: לא, שאין כזאת אפשרות

יעקב אשר: למה אין הנחיה כזאת? גם מאותה סיבה לא להרגיז את הסינים?     

תומר ורשה: זה לא קשור

יעקב אשר: חבר'ה, אני מוכן, יש בעיה להוציא הנחיה כזאת שזה מותר וזה אפשרי והכול בסדר? משרד השיכון?      

מיכאל אורן: לא, הייתה התנגדות לנושא של חברות ביצוע והחזרה שלהן

יעקב אשר: אז שאלתי לפני רגע, אמרו לי הכול בסדר

מיכאל אורן: לא, לא, שנייה

מיכאל אורן:  לא, אני רוצה לדייק, זה חשוב לי

מיכאל אורן:  נוהל חזרה של עובדים מחברות הביצוע זה לא אותו דבר כמו הבאה של עובדים חדשים מחברות הביצוע

מיכאל אורן:  אין בעיה ומניעה להביא עובדים חדשים מחברות הביצוע

מיכאל אורן:  זה קורה, אנחנו מקבלים בקשות, אנחנו מעבירים אותן לפי הנוהל המקובל וזה מתקבל

מיכאל אורן:       השאלה שהעלה פה ורשה זה בעצם העניין של נוהל חזרה לעובדים חוזרים לנושא חברות הביצוע

מיכאל אורן:  וזה משהו שלהבנתי לא קיבל

מיכאל אורן:  אני אתפלא אם אני טועה פה

יעקב אשר: למה, מה הבעיה?      

עינבל משש: צר לי שמה שהסברנו כנראה לא מובן

יעקב אשר: זה אותו סיפור?     

עינבל משש: לא, לא, לא

עינבל משש:  חברות ביצוע זה אירוע אחר לגמרי

עינבל משש:  הן מגייסות את העובדים בעצמם

עינבל משש:  יש כניסה שוטפת ורציפה של עובדים

עינבל משש:  הן כפי שתיארו פה שנכנסים עובדים לחברות הביצוע גם בזמן מלחמה, אין שום קושי כנראה על פניו ומה שמתואר פה להכניס עובדים

עינבל משש:  המתווה של החלטת הממשלה נגע בחזרה של עובדים עקב הקושי בלגייס באמצעות ההסכמים הבילטרליים, אז אמרנו שנחזיר עובדים

עינבל משש:  זה דבר אחד

עינבל משש:       דבר שני זה שחברות הביצוע עובדות פה בעיקר מ-2018

עינבל משש:  זה פחות או יותר הזמן שהם קיבלו רישיון

עינבל משש:  זאת אומרת, אם אנחנו לוקחים חמש שנים מ-2018, אז אין להם בכלל פול של עובדים שהיה פה, סיים את החמש שנים וחזר

עינבל משש:  אלו שני הטעמים שזה לא רלוונטי לחברות ביצוע

יעקב אשר: הבנתי

עינבל משש: אחד, כי הן מגייסות בעצמן

עינבל משש:  יש להם מכסה עכשיו של 15,000

עינבל משש:  המכסה שלהם עוד לפני המלחמה ולאורך הרבה הרבה זמן היא רק 7,000

עינבל משש:  הם לא מיצו את המכסה הזאת

עינבל משש:  אז הם יכולים לגייס עובדים חדשים ואין שום בעיה

עינבל משש:  אז אלו הטעמים למה לא ניתן להם להחזיר עובדים שעבדו פה, משני הטעמים שציינתי

יעקב אשר: אוקיי

יעקב אשר:  אתה רוצה לסיים את מה דבריך?     

תומר ורשה: רק עוד שני עניינים

תומר ורשה:  זה דבר שדיברתי גם עם משרד הבינוי, אבל יש גם אפשרות להביא לכאן מנהלים

תומר ורשה:  זה דבר שקיים עד היום, אבל כרגע הוא מתעכב

עינבל משש: היום פורסם נוהל

עינבל משש:  לא ראית? הבוקר

תומר ורשה: לא

עינבל משש: אוי, אז תפתח את המייל

יעקב אשר: פספסת

תומר ורשה: לא, אני דווקא פתחתי הרגע את כל האפשרויות שלכם

עינבל משש: פורסם, פורסם

עינבל משש:  באתר הרשות, אני אשלח לך לינק בסיום הדיון

תומר ורשה: איזה נוהל?     

עינבל משש: על הנושא הזה של ראשי קבוצות, מנהלים, מנהלים

עינבל משש:  של המנהלים

יעקב אשר: אפשר

יעקב אשר:  תעשו את זה קצר

תומר ורשה: אני אשמח מאוד לדעת, הבוקר?     

עינבל משש: כן

עינבל משש:  אנחנו גורם מאפשר

יעקב אשר: ראית? רק פנית עכשיו, על המקום טופל

עינבל משש: אנחנו גורם מתכלל, גורם מאפשר

תומר ורשה: דבר אחרון זה קושי טכני קטן בגיוס העובדים

תומר ורשה:  הבנתי שיש דרישה להציג הסכם חתום של החברה כדי לגייס עובדים

תומר ורשה:  וקיים קושי להציג את זה, משום שאף חברת ביצוע לא יכולה לחתום על הסכם או אפילו להתקדם לפני שהיא יודעת בוודאות שמביאים לה עובדים

תומר ורשה:  השאלה אם אפשר להימנע מהמגבלה הזאת?     

מיכאל אורן: לא

מיכאל אורן:  ואני גם אסביר

יעקב אשר: בבקשה

מיכאל אורן: אני מיכל ממשרד הבינוי והשיכון, אגף בכיר אסטרטגיה

מיכאל אורן:  ככה: הנושא הזה של חברות הביצוע היסטורית, כדי שאנחנו נוכל לעשות בקרה על נושא חברות הביצוע אנחנו מבקשים מהם דבר מאוד פשוט, תראו לנו את הפרויקטים

מיכאל אורן:  יש לך עכשיו פרויקט שאתה סגרת עם חברה מסוימת

מיכאל אורן:  אנחנו מסתכלים על הפרויקט אומרים מעולה

מיכאל אורן:  אם יש לך פרויקט קיים אתה יכול לקבל את העובדים

מיכאל אורן:  אני לא יודעת לאשר עובדים "עלא פאדי"

תומר ורשה: אבל צריך ודאות

תומר ורשה:  צריך ודאות

מיכאל אורן: אבל ודאות הייתה בהחלטת הממשלה שעברה בנושא הזה

תומר ורשה: לא יכולים לחתום, לא יכולים לחתום על הסכם עם ערבויות וקנסות לפני

מיכאל אורן: למה הכנסנו בהחלטת הממשלה אמירה ברורה לגבי חברות הביצוע? גם לגבי הקצאה שלא השלימו וצריך להשלים וגם לגבי הגדלת המכסה

מיכאל אורן:  זה בדיוק הוודאות וגם הערכה של משך הפעילות של חברות שהפעילות שלהן הייתה אמורה להסתיים

מיכאל אורן:  גם זה נכנס בתוך החלטת הממשלה

מיכאל אורן:  כל זה מייצר ודאות

מיכאל אורן:  מה שהם צריכים לעשות עכשיו זה פשוט לפנות ולעשות פרויקטים

יעקב אשר: לא, השאלה אבל אם אני מבין נכון, אם אני לא מבין תתקנו אותי

יעקב אשר:  בסדר, את באה ואומרת תצהירו ותגידו, תראה לי את הפרויקט

יעקב אשר:  זה בסדר

יעקב אשר:  אבל כשאתם מדברים על לחתום וזה, אם הוא לא יודע אם יש לו אז הוא לא, בוא

מיכאל אורן: מה הכוונה אם הוא לא יודע אם יש לו? הוא יודע אם יש לו או אין לו

מיכאל אורן:  הוא יש לו X עובדים עכשיו לפרויקטים שהוא מפעיל עובדים בפרויקטים האלה

מיכאל אורן:  יש לו X פרויקטים שהוא מפעיל עכשיו

יעקב אשר: אוקיי

יעקב אשר:  תראי, מאחר ואני יודע שמשרד הבינוי והשיכון בוודאי רוצה כמה שיותר עובדים כאן

מיכאל אורן: מאות עובדים, כן

יעקב אשר: אז אני סומך עליכם

יעקב אשר:  תפתרו את הנקודות הללו

יעקב אשר:  יכול להיות שאפשר בצורה של להציג פרויקט או התחייבות או משהו כזה

מיכאל אורן: כל דבר שייתן לנו אמירה לזה - - -     

שלום בן משה: אדוני יושב הראש, אני יכול לתרום משהו?     

יעקב אשר: דקה

יעקב אשר:  כן, כן?     

שלום בן משה: שלום בן משה, ראש עיריית ראש העין

שלום בן משה:  אני בא מהצד של לבנות לתושבים

שלום בן משה:  כשהמנהל משווק קרקע ויש זכיין שזוכה, אומרים לו יש לך 1,500 יחידות דיור

שלום בן משה:  זאת אומרת, הוא יודע

שלום בן משה:  עם זה הוא יכול ללכת 'רבותיי, זכיתי עכשיו'

שלום בן משה:  עוד לא חתם שום דבר, רק זכה עם משרד השיכון

שלום בן משה:  1,500, הוא מגיע אליהם, מקבל את המפתח ל-1,500

שלום בן משה:  זה מה שהתכוונת להגיד?     

מיכאל אורן: זה לא השיווק

מיכאל אורן:  אנחנו מדברים על עכשיו צריך, שווק

מיכאל אורן:  עכשיו אנחנו מדברים להתחיל את הבנייה

מיכאל אורן:  זאת אומרת, יש פרק זמן ביניהם

יעקב אשר: זו הבעיה

יעקב אשר:  לדעתי יש פה בקשה, רגע

יעקב אשר:  יש פה בקשה שהיא אולי קצת over

יעקב אשר:  זאת אומרת, תבואו כבר עם הסכם חתום

מיכאל אורן: היא קבועה ולא היה איתה בעיה עד כה במשך שנים

מיכאל אורן:  גם עכשיו לא אמורה להיות

יעקב אשר: מיכל, אני מבקש, אוקיי? אני אדם נחמד, אתם יודעים, נכון? אני מבקש שתשבו

יעקב אשר:  זה לא חוק

יעקב אשר:  אני לא יודע, זה לא חוק

יעקב אשר:  זה נוהל

יעקב אשר:  נוהל עושים אותו בשביל לראות את הישימות שלו ולשנות תוך כדי תנועה

יעקב אשר:  אם צריך פה להתאים את זה בצורה כזאת, אם יש לך ככה, אם הוא זכה במכרז יש לו ערבויות מול המדינה, יש לו את כל הדברים האלה

יעקב אשר:  מה החשש? שהוא ייקח אותם אליו הביתה?     

מיכאל אורן: לא, אם הוא זכה במכרז זה מה שאני צריכה

מיכאל אורן:  אבל אני לא יכולה לדלג על זה

שלום בן משה: אמרתי, זכה במכרז

שלום בן משה:  שילם כסף

סמדר לוי: רגע, רגע

סמדר לוי:  סמדר לוי, מהלשכה המשפטית של משרד הבינוי והשיכון

סמדר לוי:  חברות הביצוע הם לא יזמים, הם לא זוכים במכרזי שיווק של רמ"י

סמדר לוי:  הן לא יכולות לזכות, כי הן חברות זרות

סמדר לוי:  חברות הביצוע מגיעות לכאן כקבלן שמבצע שלד לבניין

סמדר לוי:  הם קבלני ביצוע

סמדר לוי:  הן צריכות לחתום חוזים עם יזמים או עם קבלנים ראשיים

סמדר לוי:  הכללים האלה נקבעו בעצם בהחלטת הממשלה 1321 ובקול קורא

סמדר לוי:  והמטרה היא שיראו לנו חוזים

סמדר לוי:  הם לא אמורים להיות תחליף להבאת עובדים זרים

סמדר לוי:  זה קבלנים שמבצעים עבודות

יעקב אשר: מי זכה במכרז? יזם ישראלי

יעקב אשר:  נכון?     

סמדר לוי: ואז הוא מתקשר עם חברה סינית

מיכאל אורן: יזם ישראלי זכה והוא מתקשר עם חברת קבלן

מיכאל אורן:  הוא קבלן ביצוע

מיכאל אורן:  זאת אומרת, זה בדרך כלל קורה בשלב שבו יש עבודה ממשית שצריך לקבוע אותה

מיכאל אורן:  ואז הוא פונה אלינו

מיכאל אורן:  הוא אומר לנו בגלל החוזה הזה והזה אני צריך עכשיו X עובדים ואנחנו מעבירים המלצה אחרי שבדקנו

מיכאל אורן:  חשוב לי רק להבהיר, אני לא שמעתי חוץ מחברה אחת ספציפית, לא שמעתי שום בעיה מחברות ביצוע אחרות בעניין של הנוהל

יעקב אשר: את אומרת העסק הזה זורם? מה שצריך הם מקבלים? הלאה

אליהו (אלי) רביבו: יותר מזה אדוני יושב ראש הוועדה, אני מניח שברור לכולם שאנחנו פוגעים בשוויון ועיקרון התחרותיות והשוק הפתוח, בכך שיש נתיב וערוץ משומן שעובד היטב לחברת ביצוע

אליהו (אלי) רביבו:  זה מחליש את היכולת של הקבלן הישראלי, המבצע, להתמודד

אליהו (אלי) רביבו:  כי הוא אין פה fair fight אין לו עובדים

אליהו (אלי) רביבו:  אני מפה פונה לאלדד ידידי, הרי פעם אחת צריך שיהיו מכסות

אליהו (אלי) רביבו:  פעם שנייה שהמדיניות תאפשר הבאת עובדים בביטול בירוקרטיות כאלה ואחרות

אליהו (אלי) רביבו:  פעם שלישית זה שיהיה מי שיצטרך אותם

אליהו (אלי) רביבו:  פעם רביעית זה יהיה מי שיביא אותם

אליהו (אלי) רביבו:  כל שלושת הראשונים קיימים, עברנו אותם

אליהו (אלי) רביבו:  יש 10,000 פתוחים עם אפשרות להביא ללא הסכם בילטרלי

אליהו (אלי) רביבו:  ואני שואל אותך, אתה כתאגיד, מה הסיבה שאתה לא הולך להביא את ה-10,000? הרי לפני שניתנה ההחלטה והייתה אפשרות, שאלתם מה הסיבה שלא נותנים לכם אפשרות

אליהו (אלי) רביבו:  ניתנה לכם האפשרות

אליהו (אלי) רביבו:  מה הסיבה שאתה לא דואג להביא?     

יעקב אשר: חה"כ רביבו, תקשיב, אני הולך צעד אחר צעד

יעקב אשר:  אני דקה לפני הצעד הזה

יעקב אשר:  גמרתי את הזה

אליהו (אלי) רביבו: חיכיתי בסבלנות

יעקב אשר: לא, זה ריקוד תימני, אחד קדימה, שניים אחורה

יעקב אשר:  לא מסתדר לי

יעקב אשר:  אני אוהב ללכת ישר

יעקב אשר:  אבל רגע, אני רוצה לענות לך דווקא לנושא הקודם שאמרת, לגבי התחרות או לא תחרות, עם העובדים הישראליים והכול

יעקב אשר:  תקשיבו, אני אמרתי את זה בתחילת הדיון

יעקב אשר:  אני רוצה את כל כלי הנשק על השולחן

יעקב אשר:  ומבחינתי חברות הביצוע שלוקחות פרויקטים גדולים זה אומר שהן מסתדרות ויהיה לי מספיק עובדים

יעקב אשר:  כי הרי גם ככה לא יהיה לי מי יודע מה, מיליון עובדים פה שרצים לבוא לזה

יעקב אשר:  אז יהיה מספיק עובדים שיעבדו בחברות היותר קטנות והיזמים והקבלנים ותאגידים וכל הדברים האלה

יעקב אשר:  לכן אני מבחינתי לא עוסק כרגע, בימים כתיקונם היה צריך לבוא לראות מה המאזן

יעקב אשר:  היום אני לא רוצה

יעקב אשר:  אני רוצה לפתוח כל מה שאפשר לפתוח

יעקב אשר:       אמרה לי מיכל ממשרד השיכון, שאני סומך עליהם, אנחנו עושים, זה פתוח, העסק עובד

יעקב אשר:  אם צריך לשנות משהו, אל תפחדי לשנות

יעקב אשר:  לא קרה עוד לאף אחד כלום כששינה משהו

יעקב אשר:  זה הכול

יעקב אשר:       עכשיו אני מגיע לחלק שבעצם קשור להחלטת הממשלה האחרונה, שמדברת על אפשרות לקחת גם בלי הסכמים בילטרליים

יעקב אשר:  לא חוזרים, לא מדבר על חוזרים, לא מדבר על כלום

יעקב אשר:  עכשיו רק על זה

יעקב אשר:  מה קרה מיום החלטת הממשלה? מה הצפי, איפה החסמים, איפה הבעיות?      

עינבל משש: אז כמובן שר הבינוי והשיכון העביר תיקון להחלטת הממשלה, שמאפשרת לצד ההסכמים הבילטרליים הבאה של מכסה מוגבלת לזמן מוגבל, 10,000, 90 יום, בכללים

עינבל משש:  תוך שנקבע שמשרד הבינוי יעביר מתווה של בחינות

עינבל משש:  החלטת הממשלה פורסמה באתר מזכירות הממשלה

עינבל משש:  משרד הבינוי והשיכון העביר אתמול את מתווה הבחינות שלו, אחרי שהוא ישב עם ההתאחדויות כנראה

קריאה: ביום שישי

עינבל משש: העביר את מתווה הבחינות שלו

עינבל משש:  אתמול התקיים בערב דיון ובערב אתמול, מיד אחרי הדיון שהתקיים עם כל הנוכחים, יצא על הנוהל שמאפשר להביא בהבאה פרטית

עינבל משש:  עם אותם עקרונות שכמובן מאפשרים

יעקב אשר: הוא נוהל יותר קל מהנוהל הקודם שהיה?     

עינבל משש: קובע את הכללים ואת העקרונות ואת המסגרת

עינבל משש:  ומגדר את כל מה שצריך

עינבל משש:  כמו שנכתב בהחלטת הממשלה, לא המצאנו שום דבר חדש

יעקב אשר: אוקיי

יעקב אשר:  עכשיו מה זה אומר מבחינה תכליתית? קודם כל, האם באמת אין חסמים שם בעניין הזה? איך התהליך הולך לעבוד?      

עינבל משש: פורסם

יעקב אשר: זה כבר פורסם?     

עינבל משש: אתמול

יעקב אשר: זה מה שפורסם אתמול

יעקב אשר:  אוקיי

יעקב אשר:  את רוצה שנשמע קודם כל מה ההערות לעניין הזה ואחר כך תתני תשובות או שתגידי לנו?     

עינבל משש: איך שאתה רוצה

יעקב אשר: לא, סתם, במדינות

יעקב אשר:  על איזה מדינות זה מדובר? שוב, אני לומד

עינבל משש: לא, אז כמו שכתוב בהחלטת הממשלה

עינבל משש:  רשום מה המדינות שבהן תתאפשר הבאת עובדים זרים לפי מתווה זה ייקבעו על ידי מנהל רשות האוכלוסין וההגירה

יעקב אשר: עכשיו אני מדבר עם רשות ההגירה

יעקב אשר:  איזה מדינות?     

עינבל משש: תראה, הרעיון הוא לפתוח כמה שיותר מדינות

עינבל משש:  אין לנו רשימה סגורה של מדינות שאנחנו אמרנו להם תלכו רק ל-א', ב', ג', ד'

עינבל משש:  בסדר? הרעיון הוא שכל תאגיד ירשום מאיזה מדינה, אונליין

עינבל משש:  אפילו לא 48 שעות

עינבל משש:  אונליין הוא מקבל אישור, אחרי שמנכ"ל הרשות אישר או לא אישר

עינבל משש:  יש כל מיני סוגיות

עינבל משש:  אבל זה אונליין

עינבל משש:  בסדר? קודם כל צריך לקבל אישור של המדינה, מן הסתם, כדי לא לבזבז משאבים וזמן

יעקב אשר: זה האונליין שדיברת

עינבל משש: זה האונליין, אין פה בכלל, זה לא צריך לחכות זמן

עינבל משש:  זה אונליין, מתקשרים לישי, הוא נותן תשובה

עינבל משש:  אחרי שהוא בודק עם המנכ"ל כמובן אם יש איזה שהיא רשימה

עינבל משש:  אז זה, יש שם איזה מתווה בחינות שמשרד הבינוי והשיכון קבע או הגביל שם ל-1,000 אנשים, עם ההתאחדות, כל מה שהוא קבע

יעקב אשר: מה זה 1,000 אנשים?     

עינבל משש: זה שלהם, לא שלנו

יעקב אשר: הם יסבירו

עינבל משש: כן, הם יסבירו

יעקב אשר: מבחינתך את אומרת יצאו הנחיות

יעקב אשר:  אתם נמצאים בהיכון לכל בקשה שתבוא ואין הגבלה על איזה מדינות

יעקב אשר:  אין רשימה סגורה

עינבל משש: אין רשימה סגורה

יעקב אשר: ויש מקומות שאת יודעת מראש שאת לא הולכת לתת את זה?     

עינבל משש: אבל המנכ"ל צריך לאשר את המדינות

עינבל משש:  בסדר, זה כתוב בהחלטת הממשלה

עינבל משש:  מה שכתוב בהחלטת הממשלה

עינבל משש:  אין רשימה סגורה והמנכ"ל צריך

יעקב אשר: הוא לא קובע מראש את זה?     

עינבל משש: לא

עינבל משש:  למה להגביל? אם פתאום עכשיו הם ימצאו פוטנציאל במדינה, פורטוגל

יעקב אשר: 	אוקיי

עינבל משש: אז נגיד כן, פורטוגל, אין בעיה

יעקב אשר: דקה

יעקב אשר:  משרד הבינוי והשיכון

יעקב אשר:  מבחינתכם, כל הדברים?     

מיכאל אורן: לא, נוהל אכן יצא אתמול

מיכאל אורן:  כדי ליישם אותו נראה לנו שיש כמה דיוקים קטנים שעוד צריך לעשות

מיכאל אורן:  התחלנו שיח על הנושא הזה, אנחנו נשלים אותו שנייה עם רשות האוכלוסין

מיכאל אורן:  אני לרגע אגיד, כדי שזה ייושם טוב

יעקב אשר: אוקיי

יעקב אשר:  אבל יושלם היום כאילו?     

מיכאל אורן: כן, כן, מבחינתנו כן

יעקב אשר: מצוין

יעקב אשר:  כן?     

מיכאל אורן: אז זה דבר אחד

מיכאל אורן:  דבר שני, לגבי נושא המדינות, כן חשוב לי שנייה להבהיר

מיכאל אורן:  בגלל שאנחנו מדברים על 90 יום בלבד להביא הרבה מאוד עובדים לנו כן חשוב שיהיה פה יכולת של מסה של נבחנים ברגע נתון ממדינה מסוימת, כדי להריץ את זה ככל שיותר מהר

מיכאל אורן:  צוות בחינות אומר הרבה אנשים שרצים

יעקב אשר: מי מפריע לך לעשות את זה?     

מיכאל אורן: לא, אז אני חושבת שכן צריך להיות סדר בעולם המדינות ולא ש-1,000 עובדים מכל מקום בעולם צריך יהיה להגדיר

מיכאל אורן:  עכשיו, אנחנו כן העברנו בקשה כמשרד הבינוי והשיכון למדינות מסוימות

מיכאל אורן:  חלקן כבר אושרו בידי רשות האוכלוסין וההגירה

מיכאל אורן:  חלקן אנחנו עדיין ממשיכים את השיח

מיכאל אורן:  אני מסכימה שלא צריך להגביל עכשיו לאיזה מדינות

מיכאל אורן:  אם מדינה אחת תרד מהפרק, היא ירדה מהפרק

יעקב אשר: אבל את אומרת עדיף לי ללכת על בנקים ולא על בודדים

מיכאל אורן: חד משמעית

מיכאל אורן:  כי יש לי 90 יום

מיכאל אורן:  אני לא יכולה 1,000 נמפה ו-1,000 מפה

מיכאל אורן:  אני חושבת שאנחנו צריכים לבחור מדינות שאנחנו יודעים שיש בהן פוטנציאל גדול

מיכאל אורן:  ולקח לנו, קיבלתי את ההערה על העניין של משרד הבינוי והשיכון

מיכאל אורן:  אבל הוא לא גורם שעיכב, לפרוטוקול

מיכאל אורן:  הוא גורם שעבד מאוד אינטנסיבי כדי להבין את השוק מאוד מאוד טוב עם השחקנים השונים

יעקב אשר: לא, הצפתי

מיכאל אורן: אין לי בעיה להציף

מיכאל אורן:  אני רק מגיבה לזה אדוני ואומרת שהייתה פה עבודה אינטנסיבית כדי להבין איפה יש פוטנציאל מאוד גבוה

יעקב אשר: זאת אומרת מה שנשאר לכם זה קצת Fine tuning ביניכם

יעקב אשר:  ואפשר לרוץ קדימה

מיכאל אורן: וכבר הבנו שיש שתי מדינות שכן קיבלו אישור כלשהו

יעקב אשר: עוד משרד ממשלתי שיש לו מה לומר על העניין הזה? שאני אוכל לעבור לצד השני

יעקב אשר:  עכשיו אלדד, בבקשה

אלדד ניצן: כן, אדוני

אלדד ניצן:  אדוני, אני רוצה, אתמול יצא המתווה

אלדד ניצן:  ואני רוצה לפני המתווה לספר לוועדה כמה דברים, שמה שמיכל, שעושה עבודת קודש מהבוקר עד הערב על הקטע

קריאה: כולם עושים

אלדד ניצן: נכון

אלדד ניצן:  לא כולם

אלדד ניצן:  יש גם אנשים שעושים גם יותר ימים כלילות

אלדד ניצן:  עכשיו, לגבי הנושא של המדינות

אלדד ניצן:  אדוני, מה שמיכל אמרה לגבי המסה הקריטית, כדי שזה יצליח אנחנו צריכים מדינות עם פוטנציאל גיוס רב

אלדד ניצן:  המדינות היום, על פניו, שיש בהן פוטנציאל גיוס רב זה סרילנקה, הודו וסין

אלדד ניצן:  הן שלוש המדינות שגם מוכנות להירתם לתהליך במהירות

אלדד ניצן:  אבל התבררו לנו אתמול דברים מאוד מאוד מוזרים

אלדד ניצן:  למשל אתמול אני מקבל מכתב מחברה סרילנקית גדולה מאוד, שיש לה נציגות גם במולדובה, גם בהודו וגם בסרילנקה

אלדד ניצן:  והיא יכולה להביא משלושת המקומות

אלדד ניצן:  מולדובה, רשות האוכלוסין סגרה, אמרה יש לנו הסכמים בילטרליים, כמו שנאמר על סין עכשיו, להגיע עובדים

אלדד ניצן:  יש הסכמים בילטרליים עם מולדובה, לא נפגע בתהליך

אלדד ניצן:  אל תגייסו ממולדובה, כי זה פוגע בהבאה של עובדים בילטרליים

יעקב אשר: מי ביקש את זה?     

אלדד ניצן: רשות האוכלוסין, ביקשו לא להביא ממולדובה עובדים

אלדד ניצן:  נסגרה מולדובה

יעקב אשר: מה, ב-10,000 האלה?     

מיכאל אורן: רגע, אבל אני חייבת להגיד רגע משהו בנושא מולדובה

מיכאל אורן:  מולדובה, יש לנו מיונים, אנחנו נוסעים, המסלול מתפקד

מיכאל אורן:  בסדר? זה חשוב לי שנייה לבוא ולהגיד רגע, ספציפית על המדינה הזאת

יעקב אשר: חדשים או חוזרים? חדשים, חדשים

יעקב אשר:  איך את אומרת שמתפקד והוא אומר שזה לא מתפקד

אלדד ניצן: לא, אני מדגיש עוד פעם

אלדד ניצן:  התבקשנו, מולדובה אומרים שיש תהליך בילטרלי, אמרו לנו תעצרו כרגע את מולדובה

אלדד ניצן:  מולדובה לא רוצים לפגוע בתהליך הבילטרלי

אלדד ניצן:  אבל בוא נדבר על מדינות יותר משמעותיות, גם עם פוטנציאל גבוה

יעקב אשר: לא, אבל נדבר גם על זה

אלדד ניצן: גם על זה, אין בעיה

אלדד ניצן:  לגבי סרילנקה

אלדד ניצן:  אתמול אני מקבל מכתב רשמי, אני מציג אותו מול העיניים

אלדד ניצן:  שבסרילנקה לא מאפשרים

יעקב אשר: מכתב של מי?     

אלדד ניצן: השלטונות בסרילנקה, נאמר להם מהארץ, על ידי הסמכות המקצועית בארץ, שלא אפשר להביא עובדים מסרילנקה שלא באמצעות הסכמים בילטרליים

אלדד ניצן:  לכן הם מבקשים מכתב בשביל מרשות האוכלוסין פה למיניסטר שם שיאפשרו לנו לגייס

אלדד ניצן:  אתמול בערב דיברתי עם איל סיסו על העניין הזה

אלדד ניצן:  איל סיסו הבטיח שהוא מוציא היום מכתב לשלטונות בסרילנקה, שבמסגרת השלושה חודשים

אלדד ניצן:  רק אני אומר, אני לא מבין כל הזמן את המקלות בגלגלים האלה

אלדד ניצן:  הודו, אותו דבר

אלדד ניצן:  אל תגייסו בהודו, זה יפגע עכשיו

יעקב אשר: אז איפה תגייס?     

אלדד ניצן: איפה אני אגייס? מה, ירח?     

אלדד ניצן: מקלקיליה

אלדד ניצן:  זה פעם אחת

יעקב אשר: רגע, רגע, בוא נעצור על הפעם אחת

יעקב אשר:  אני רוצה לדעת מה קורה עם זה

אלדד ניצן: בבקשה

יעקב אשר: ענבל?     

עינבל משש: אתה שואל אותי אם הוא דיבר עם המנכ"ל ואם המנכ"ל אמר לו? אני לא יודעת

יעקב אשר: לא

ארז מלול: יש מה להביא ממולדובה, חדשים בגלל ההסכם?     

יעקב אשר: אני שואל, יש החלטת ממשלה

יעקב אשר:  לא יודע מה הוא אומר, אני שואל מה את אומרת

יעקב אשר:  יש החלטת ממשלה על 10,000

יעקב אשר:  אגב, בממשלה גם, זה הופיע גם בפרוטוקול אני חושב

יעקב אשר:  נאמר שם גם על ידי שר האוצר, גם שר השיכון ואחרים, אני מקווה שגם שר הפנים, אני מקווה

יעקב אשר:  שאם תמלאו את המכסה הזאת יגדילו את זה גם ליותר ולא רק על ה-10,000 שלצערי הרב ניהלו מלחמת חורמה להוריד את זה חס וחלילה מ-20,000 ל-10,000

יעקב אשר:  לא נכנס לזה

יעקב אשר:  אבל אני שואל מאיפה? אם מולדובה כרגע קיבלה מכתב מרשות אוכלוסין, קיבלו זה

עינבל משש: אבל אדוני יושב הראש

יעקב אשר: אז תסבירו לי, אז משהו לא מובן לי

עינבל משש: אבל אתמול פורסם המתווה

עינבל משש:  עוד לא קיבלנו אפילו בקשה של מדינות

עינבל משש:  חוץ משתי מדינות, שלוש מדינות שציינו משרד הבינוי והשיכון

עינבל משש:  אבל אנחנו אומרים תפנו

עינבל משש:  מנכ"ל הרשות מחזיר תשובה אונליין

עינבל משש:  אז עכשיו אתה רוצה לשחק איתנו ארץ עיר ונעבור מדינה מדינה, נגיד אפשר לא אפשר? אז מה?     

יעקב אשר: לא, לא, לא שלוש מדינות

יעקב אשר:  לא ארץ עיר

יעקב אשר:  ענבל, סליחה

עינבל משש: אז אני אומרת, כתוב, זו החלטה של מנכ"ל הרשות, באמת

יעקב אשר: סליחה, סליחה, סליחה

עינבל משש: אבל הם לא העלו את זה אפילו

עינבל משש:  הם לא העלו את זה

יעקב אשר: סליחה, יש משחקים יותר מעניינים מ-'ארץ עיר', סליחה

עינבל משש: לא שלך, שלהם

יעקב אשר: לא שלהם ולא שלהם ולא שלהם

יעקב אשר:  אני לא עובד אצלם ואני גם לא עובד אצלכם, אוקיי?     

עינבל משש: לא, זה בטוח

יעקב אשר: לא פה ולא פה

יעקב אשר:  יש שלוש מדינות

יעקב אשר:  לא 'ארץ עיר', שלוש מדינות שיש להן פוטנציאל

יעקב אשר:  מה קורה איתן? אם היום הוא שולח מכתב האם הוא מקבל אישור ל-1,000 עובדים? כן או לא?      

עינבל משש: ישלח, יקבל תשובה ממנכ"ל הרשות

יעקב אשר: לא תשובה

יעקב אשר:  האם הוא מקבל אישור? אני שואל עוד פעם, על מולדובה, סין והודו

יעקב אשר:  לא סין, סליחה

יעקב אשר:  סרילנקה והודו

יעקב אשר:  סין אני לא נוגע עד הישיבה הסודית שנעשה בבונקר

יעקב אשר:  שאני מוכן להבטיח לכם שאין שום עמדה של משרד החוץ שאומרת שזה יחריף את היחסים עם סין או יגרום לנו נזק

יעקב אשר:  אבל בסדר, נחכה בסבלנות

יעקב אשר:  אני שואל שאלה אחת

יעקב אשר:  בואו חברים, אנחנו יושבים פה כבר חודש ימים

יעקב אשר:  כמה עובדים הגיעו?     

עינבל משש: לא, לא חודש

יעקב אשר: למדינה בכל החודש הזה?     

עינבל משש: ההחלטה עברה לפני שבוע

יעקב אשר: זה לא יכול להימשך ככה

יעקב אשר:  אני לא בטענות לאף אחד ואל תענו תשובות ולא 'ארץ עיר' ולא הוא יענה ולא מה הוא אומר ואני אומר

יעקב אשר:  אני שואל שאלה, האם היום כל תאגיד, אלה שתחתיו ואלה שלא תחתיו, מוציא בקשה על שלוש מהמדינות האלה – האם הוא מקבל אישור? כן או לא? באונליין שדיברתם על מקודם

יעקב אשר:  כן או לא? לא תשובה אחרת

עינבל משש: אז אני מסבירה שצריך לבדוק את זה עם מנכ"ל הרשות

עינבל משש:  ככה כתוב, מה אתה רוצה?     

יעקב אשר: טוב, אני מפסיק את הדיון עכשיו

עינבל משש: אוקיי

יעקב אשר: ואני מבקש לעשות ישיבה עם מנכ"ל הרשות

עינבל משש: אוקיי, בבקשה

יעקב אשר: אני אפסיק את הדיון

עינבל משש: אוקיי

יעקב אשר: ולפני שאני מפסיק אני אאסוף עוד כמה דברים לעניין הזה

יעקב אשר:  מה זה הדבר הזה? אתם לא יודעים לאן אנחנו הולכים? תגידו לי

עינבל משש: הם לא ביקשו

עינבל משש:  אז עכשיו הם מבקשים, אז צריך לשאול את המנכ"ל

יעקב אשר: אבל מה חשבתם? על איזה מדינות חשבתם?     

עינבל משש: אבל זה כתוב בהחלטת הממשלה

יעקב אשר: אבל על איזה מדינות חשבתם?     

עינבל משש: אז אמרתי שמאפשרים

עינבל משש:  לא שמנו מדינה סגורה של מדינות

עינבל משש:  אז עכשיו עולים פה, עכשיו עולים פה בדיון מדינות שאף אחד לא ביקש אותן

עינבל משש:  בסדר?      

מיכאל אורן: לא, רגע, סרילנקה נרשמה באחת מהמדינות שביקשנו, ענבל

עינבל משש: ואיל התייחס לזה אתמול

עינבל משש:  מנכ"ל הרשות התייחס לזה אתמול, בדיון אתכם

יעקב אשר: טוב, אז אני מבקש, ענבל, ענבל

יעקב אשר:  אני מבקש

עינבל משש: זה לא החלטה שלי, החלטה של המנכ"ל

עינבל משש:  בבקשה, זה כתוב בהחלטת ממשלה

יעקב אשר: רגע, בסדר

יעקב אשר:  אני לא בא בטענות

יעקב אשר:  את יודעת שאני מכבד גם אותך וגם את איל ואמרתי את זה אפילו בפתיחת הישיבה הראשונה, כשסיפרתי מה הוא עשה בקורונה

יעקב אשר:  אני שואל שאלה אחת

יעקב אשר:  אני מבקש אם את רוצה, אפשר לעשות הפסקה עשר דקות, רבע שעה

יעקב אשר:  אני רוצה לדעת את עמדת יושב ראש רשות האוכלוסין

יעקב אשר:  הוא לא הגיע היום, לא ביקשתי מההנהלה זה

יעקב אשר:  מבחינתי את מספיק בכירה ובעניינים בשביל לבוא ולומר את הדברים

יעקב אשר:  אני מבקש תשובה לעניין הזה

יעקב אשר:  במהלך הרבע שעה את יכולה לצאת, לעשות התייעצות

יעקב אשר:  תגידי שראש הוועדה שואל על שלוש מדינות

יעקב אשר:  הוא לא מבין יותר

יעקב אשר:  אוקיי? שלוש מדינות האלה האם יש מניעה? אני רוצה לדעת היום

יעקב אשר:  כי אם יש מניעה בשתיים מהן או בשלושתן, כל החלטת הממשלה אפשר לעשות ממנה עפיפון

עינבל משש: אבל החלטת הממשלה לא דיברה על מדינות ספציפיות

יעקב אשר: לא

עינבל משש: היא דיברה על אופציה רחבה מאוד

יעקב אשר: ענבל, ענבל, תקשיבי

עינבל משש: עלו מספר מדינות ככה ברקע

עינבל משש:  אבל אף אחד לא, אמרו גיאורגיה

יעקב אשר: אני מוחק, אני לוקח סמכות ומחקתי את גיאורגיה, מחקתי את כולם

יעקב אשר:  אני מדבר עכשיו על שלוש – זה אני רוצה לדעת היום

עינבל משש: אז לחזור רגע על השמות

עינבל משש:  מולדובה, הודו?     

יעקב אשר: סרילנקה, הודו ומולדובה

ארז מלול: אלדד, יש עוד מדינות פוטנציאליות? אתם מתמקדים

ארז מלול:  יש עוד מדינות? אני לא מבין בזה

אלדד ניצן: כן

אלדד ניצן:  אנחנו ביקשנו את אוזבקיסטן

אלדד ניצן:  אוזבקיסטן אין בעיה, ברוך השם

יעקב אשר: עזוב, אני רוצה תשובה על אלה

עינבל משש: על סרילנקה, הודו ומולדובה

עינבל משש:  נכון?      

יעקב אשר: קחי כמה דקות

עינבל משש: לא, בסדר

עינבל משש:  אבל המתווה פורסם אתמול

עינבל משש:  אף אחד עוד לא הגיש בקשה ואז עכשיו רוצים

יעקב אשר: זה שהמתווה פורסם אתמול הוא גם מבחינתי תקלה

עינבל משש: בסדר, כי משרד הבינוי העביר ביום ראשון

יעקב אשר: בסדר, יום שישי, ראשון, שבת

עינבל משש: לא, לא, לא, ראשון, ראשון

יעקב אשר: מה זה משנה? אני לא נהנה מהמריבות בין הממשלה

עינבל משש: ראשון

עינבל משש:  אני לא רבה עם אף אחד

ארז מלול: צריך לדעת אם עוד מדינות פוטנציאליות

יעקב אשר: לפני דקה הוא אמר רק על שתי אלה

אלדד ניצן: אלה השלוש המרכזיות, אדוני

יעקב אשר: המרכזיות

אלדד ניצן: הפוטנציאל

יעקב אשר: שיש יתרון במרכזיות

יעקב אשר:  אני רוצה על זה, ארז

יעקב אשר:  רגע, אל תעזור לי

יעקב אשר:  כל הזמן תעזור לי, כל הזמן תמשיך לעזור לי

יעקב אשר:  לא כרגע, לא רוצה לדעת כל העולם

אלדד ניצן: ההתאחדות ביקשה עוד מדינה עם פוטנציאל - - - ההתאחדות היא גוף מקצועי

אלדד ניצן:  ביקשה את מלאווי, אישרו את מלאווי

אלדד ניצן:  וגם אנחנו, אנחנו יושבים עם ההתאחדות בתיאום מוחלט לגבי הנושא המקצועי

אלדד ניצן:  היום בערב אנחנו נעלה עוד

אלדד ניצן:  אבל אלה שלוש המדינות המרכזיות

יעקב אשר: הבנתי

יעקב אשר:  עכשיו עוד שאלה

יעקב אשר:  בנחת, בנחת

יעקב אשר:  לא כמו שאני מקודם קצת, נאה דורש ולא נאה קיים

יעקב אשר:  אבל מה קורה? גם אני בן אדם, נכון אלי? מעבר לנקודה הזאת, איזה עוד? זאת אומרת, למשל הנושא של הבחינות והכול, מקובל הדרך?      

אלדד ניצן: זה אנחנו עם ההתאחדות?     

יעקב אשר: אבל גמרתם מתווה איזה שהוא נורמלי וסביר?     

מיכאל אורן: כן

מיכאל אורן:  זה מה שלקח את הכמה ימים

יעקב אשר: בסדר, אוקיי

יעקב אשר:  מה עוד חסמים ובעיות?     

אלדד ניצן: חסם

אלדד ניצן:  היום בנוהל, במסגרת הנוהל עלה משהו שאי אפשר לעשות אותו

אלדד ניצן:  להביא תעודת יושר מהעובד

אלדד ניצן:  גם אם עובד, אנחנו מנסים להביא עובדים שיש להם ניסיון מקצועי, שעבדו במדינות אחרות בעולם

אלדד ניצן:  זה יוסיף גם להצלחה פה של הגעת העובדים

אלדד ניצן:  התבקשנו בנוהל שעובד שעבד במדינות אחרות אני צריך להביא תעודת יושר שהוא אין לו עבר פלילי

אלדד ניצן:  אם העובד עבד בדובאי, הוא עבד במדינה ערבית

יעקב אשר: אה, הוא צריך להביא מדובאי?     

אלדד ניצן: מדובאי אני צריך להביא תעודת יושר

אלדד ניצן:  איך אפשר להביא עובדים, אדוני, בצורה כזאת, איך? עם נוהל כזה, איך?     

ארז מלול: לא תעודת יושר, אתה מתכוון, רישום פלילי

אלדד ניצן: רישום פלילי זה במדינת מוצא שלו

יעקב אשר: לא, הוא אומר שני דברים

יעקב אשר:  הוא אומר לא רישום פלילי במדינה איפה הוא גר

אלדד ניצן: זה בסדר

יעקב אשר: הבנתי

יעקב אשר:  אני מסביר אותך וגם זה אתה לא נותן לי לעשות

יעקב אשר:  הוא אומר זה מקובל עליו וזה אני חושב שתנאי סף שצריך להיות

יעקב אשר:  לבוא עכשיו, הוא עבד בדובאי, עבד לא יודע מה, במקומות אחרים

יעקב אשר:  משרד המשפטים, רוצה להגיד משהו? בבקשה

לינא סאלם: לינא סאלם, ייעוץ וחקיקה, רפרנטית עובדים זרים

לינא סאלם:  תעודת יושר כי אנחנו מדברים פה על אנשים שיכולים להגיע על אף שבפועל ביצעו עבירות פליליות

יעקב אשר: כמה זמן מניסיונך?     

לינא סאלם: עד היום כולם היו בהסכמים בילטרליים ואז המדינות בעצם דאגו לכך שבמסגרת ההסכם המדינה כבר תוציא

לינא סאלם:  אבל לבטל את זה?     

יעקב אשר: אני לא מזלזל בבקשה

יעקב אשר:  אבל שתבינו דבר אחד

לינא סאלם: לבטל את זה משמעותו שיכול להיות שאנחנו נייבא פשוט פושעים

לינא סאלם:  רוצחים, אנסים, הכול

לינא סאלם:  כבודו מבין את המשמעות של הדבר

יעקב אשר: כן

יעקב אשר:  אפשר לסגור ולחכות, אין בעיה

לינא סאלם: תעודת יושר זה תנאי כמו אישור רפואי

קריאה: אבל למה לא מספק גם במדינה שהוא אזרח בה?     

לינא סאלם: הוא יכול לגור תקופת זמן אחרת ושם לבצע את העבירה

יעקב אשר: רגע, אבל אני אשאל אותך שאלה, משרד המשפטים

יעקב אשר:  האם אדם שהופלל במדינה אחרת, המדינה שלו יודעת?     

לינא סאלם: עדיין

לינא סאלם:  גם אם - - -     

יעקב אשר: רגע, תגידי לי כן או לא

לינא סאלם: יש הסכמי הסגרה, אין הסכמי הסגרה, מה השיח, איזה מדינות מדובר, לא מדובר

לינא סאלם:  אבל יש, עובדה שיש נוהל איך עושים בכל מצב, אם הוא גר תקופה מסוימת במדינה אחרת

לינא סאלם:  כבודו, אנחנו רוצים לעזור למשק כמה שאפשר, אבל לא לייבא עבריינים

יעקב אשר: שמעתי

יעקב אשר:  בבקשה, מה רצית לומר?     

איציק גורביץ: יצחק גורביץ, התאחדות הקבלנים

איציק גורביץ:  אני מקווה שגם מבקשים את זה מעובדים שבאים מהסכם בילטרלי

איציק גורביץ:  לא נראה לי שזה מה שמבקשים

יעקב אשר: לא, זה מה שהיא אמרה

יעקב אשר:  רגע, רגע

איציק גורביץ: יושב הראש, אני זכיתי למיין כבר 60,000 עובדים

איציק גורביץ:  באים לי ממולדובה עובדים שעבדו חמש שנים בגרמניה ומעדיפים לעבוד בישראל

איציק גורביץ:  אני לא הבנתי שמבקשים מאותם מולדובים תעודות יושר מגרמניה

איציק גורביץ:  ואני אומר לך, יש לי רשימות של 60,000 עובדים שמוינו בכל העולם

יעקב אשר: סליחה, תגידי, בחברות ביצוע מבקשים את זה?      

מיכאל אורן: מה, תעודות יושר? אני, כדי להיכנס זה תנאי בסיסי

יעקב אשר: אני שואל את משרד המשפטים

לינא סאלם: בואו נבחין, אוקיי?      

יעקב אשר: לא, בואו נבחין, מבקשים או לא מבקשים?      

לינא סאלם: אז קודם כל, זה תנאי כניסה למדינה באופן קבוע

לינא סאלם:  אבל חברת ביצוע מביאה את העובדים שלה

לינא סאלם:  אנחנו לא עושים את תהליך המיון

אליהו (אלי) רביבו: הבנתי, אוקיי

אליהו (אלי) רביבו:  בואו נתקדם, בואו נתקדם

אליהו (אלי) רביבו:  בסיעוד ביתי אתם מבקשים?      

יעקב אשר: רגע, שנייה

יעקב אשר:  אתה מתקדם כשאני לא הבנתי עוד

יעקב אשר:  אמרתי לך, אתה יודע יותר טוב ממני

יעקב אשר:  אני לא יודע

יעקב אשר:  אני שואל שאלה

יעקב אשר:  אמרת על החברות

יעקב אשר:  הם מביאים ו-, ו-, ו-

יעקב אשר:  זאת אומרת, הוא יכול להביא, איך אמרת מקודם? רוצחים, אנסים?      

קריאה: לא

יעקב אשר: למה לא?     

לינא סאלם: גם הם כפופים לאותם נהלים בנושא של היעדר עבר פלילי פלוס אישור רפואי

יעקב אשר: מי כפוף? בעל החברה?     

לינא סאלם: כולם

יעקב אשר: מה זה כולם?      

יעקב אשר: כל מי שנכנס למדינת ישראל ומקבל רישיון חייב בעצם לענות על שני התנאים המקדימים האלה

יעקב אשר: שמה? הוא נותן לך תעודות יושר לכל העובדים? הוא מנפיק לך תעודות יושר? את מבקשת פה עכשיו את זה?     

לינא סאלם: אוקיי

לינא סאלם:  הרישיון הוא רישיון סובייקטיבי

יעקב אשר: לחברה

לינא סאלם: לא, חכה

לינא סאלם:  יש בעצם, כמה שלבים

יעקב אשר: אני לומד, אני לא יודע

לינא סאלם: זה שבעצם הרישיון הזה משויך לחברת הביצוע שהוא עובד של חברת הביצוע, וזה בעצם ענף חברות הביצוע, זה לא הופך את הרישיון ללא אישי של העובד עצמו

לינא סאלם:  עובד עצמו עדיין, על אף שהוא עובד של החברה, חייב לעמוד בתנאי שאין לו מחלות מדבקות, אין לו עבר פלילי

לינא סאלם:  זה שני תנאים להגן

יעקב אשר: נו, גם פה את יכולה לשים את התנאי הזה

יעקב אשר:  רק אל תבקשי את התעודה

יעקב אשר:  מה הוא אמר לך? אם את באה ונותנת לאותו ספק, הרי הם לא מביאים אנשים מהרחוב

יעקב אשר:  יש ספק

יעקב אשר:  הם עובדים מול ספק

יעקב אשר:  נכון? איך זה עובד?      

לינא סאלם: לא

יעקב אשר: רגע

יעקב אשר:  הם עובדים מול חברה

יעקב אשר:  חברת כוח אדם

יעקב אשר:  אם החברה תכתוב

לינא סאלם: היא לא יכולה לבדוק את זה

יעקב אשר: רגע

יעקב אשר:  אבל אם, כמו שאת לא בדקת את חברת הביצוע אם היא יכולה לעמוד עם זה

לינא סאלם: בדקנו

לינא סאלם:  כל עובד שנכנס

לינא סאלם:  כל עובד שנכנס

לינא סאלם:  הנה, איתנו רשות האוכלוסין

לינא סאלם:  כל עובד שנכנס

יעקב אשר: הוא מביא תעודת יושר?     

לינא סאלם: כמובן

יעקב אשר: אני שואל

יעקב אשר:  אני לא קיבלתי תשובה כזאת

קריאה: בארץ המוצא

איציק גורביץ: בארץ המוצא, לא מכל מדינה

לינא סאלם: אבל פה מדובר, אתם רוצים שנביא - - -     

ארז מלול: רגע, רגע גברתי

ארז מלול:  אני יכול להציע הצעה? מה הבעיה שיביא, רגע, יושב הראש, אני מציע הצעה

לינא סאלם: אבל שוב, שיקול הדעת הוא לא שלנו

ארז מלול: רגע, רגע, שנייה

לינא סאלם: שיקול דעת של הרשות

ארז מלול: בסדר

לינא סאלם: ועדיין, האינטרס הוא ציבורי

יעקב אשר: אני שואל את הרשות

ארז מלול: אישור שלכם צריך

לינא סאלם: האינטרס פה הוא ציבורי

לינא סאלם:  בזה אתם רוצים להקל?     

ארז מלול: לא להקל

יעקב אשר: תקשיבי, גברתי

יעקב אשר:  קודם כל, את היית מהראשונות ממשרדי הממשלה שמאוד עזרה לנו בתחילת האירוע

יעקב אשר:  וזה עם התרגום, עם הכול

לינא סאלם: אני גם לא מתערבת באופן כללי

יעקב אשר: רגע, תקשיבי

יעקב אשר:  הכי קל זה לבוא ולהפחיד, 'מה, אתה רוצה להביא?'     

לינא סאלם: לא, אבל זו נקודה שהיא קריטית

יעקב אשר: לא, אני לא רוצה פחות ממך ולא יותר ממך ולא מאף אחד שיש פה

לינא סאלם: אוקיי

לינא סאלם:  אבל כבודו, זו נקודה קריטית

יעקב אשר: 'כבודו', זה אני, אני לא צריך 'כבודו'

יעקב אשר:  כבודו אומר, אם כבר התחלת, כבודו אומר רק דבר אחד

יעקב אשר:  שאת אותה רמת ביטחון שיש לי, הרי גם כאן הם עומדים מול חברות

יעקב אשר:  הוא יכול לבוא ולומר להם אני רוצה את תעודות היושר שלהם מהמדינה שלהם

יעקב אשר:  ואני רוצה הצהרה שלך שבדקת ולא ידוע לך שהם עבדו פעם אצלך במקום אחר או אצל מישהו אחר שהם זה

יעקב אשר:  משהו שכמו חברה

יעקב אשר:  אני לא מאמין, ולכן אני מבקש מענבל שתגיד לנו, כי אתם אומרים שכן ולא נראה לי

יעקב אשר:  שכל עובד שמגיע לחברות ביצוע מביא את תעודת היושר שלו מכל העולם איפה הוא עבד קודם

עינבל משש: אז פעם ראשונה, הנוהל פורסם, לא שמעתי שום פידבק

עינבל משש:  שמעתי פידבקים חיוביים

עינבל משש:  אבל זה עכשיו פער שעולה

עינבל משש:  נבחן אותו מול מנכ"ל הרשות שאישר את הנוהל ונראה אם אפשר להקל

עינבל משש:  אם אפשר להקל, נקל

ארז מלול: עינבל, עינבל, אני רוצה להציע, יושב הראש, ככה: שיביא באמת תעודת אי רישום פלילי מהמדינה שהוא בא ואישור נוטריון מאותה מדינה שאין לו רישום פלילי בכל מדינה שהוא שהה

ארז מלול:  מה הבעיה? הנוטריון תסמכי עליו שהוא יבדוק

יעקב אשר: לא, אל תתחיל נוטריון

יעקב אשר:  יש חברה

יעקב אשר:  הרי הוא לא אוסף אנשים מהרחוב

יעקב אשר:  התאגידים לא אוספים

אלדד ניצן: שהחברה תתחייב

יעקב אשר: בדיוק, זה מה שאמרתי

לינא סאלם: איך החברות יכולות? תקשיבו, החברות יכולות - - -     

יעקב אשר: סליחה, אני שאלתי שאלה

אלדד ניצן: אז איך הוא ידע? איך הוא יביא? אם הוא לא יכול לדעת והחברה לא יכולה לדעת ואף אחד לא יכול לדעת

עינבל משש: בסדר

עינבל משש:  אדוני יושב הראש, עניתי תשובה

יעקב אשר: כן

יעקב אשר:  לא, אני עונה לה עכשיו, לא לך

עינבל משש: אבל חבל על הזמן של אדוני

עינבל משש:  אני אומרת, פעם ראשונה שהפער עולה פה

עינבל משש:  חבל, יש דברים מקצועיים שאפשר להעלות אותם, גם אתמול בלילה

יעקב אשר: זה לא מקצועי

עינבל משש: לא, מולנו ואפילו לא לבזבז את הזמן בוועדה

יעקב אשר: הפער הזה יטופל?      

עינבל משש: הפער הזה יעלה מול מנכ"ל הרשות

יעקב אשר: רגע, כשאת מעלה מול מנכ"ל הרשות

עינבל משש: ונעדכן אותך

יעקב אשר: דקה

יעקב אשר:  קודם כל, אני מבקש שכל הפערים הללו, באמת תעשו מאמץ לגמור את זה היום

יעקב אשר:  אני מבקש, אני גם ארים טלפון אישי אליו בעניין הזה

יעקב אשר:  אי אפשר לשחק עם זה יותר

יעקב אשר:  בואי, תקשיבי

עינבל משש: אם אדוני קיבל את הרושם שאנחנו משחקים, אז מצבנו לא טוב בכלל

יעקב אשר: לא, הנה עוד פעם את נפגעת לי

עינבל משש: לא, זה לא נפגעת

יעקב אשר: ענבל, ענבל, תקשיבי

עינבל משש: אני לא פגיעה

יעקב אשר: אני עשיתי בעוד נושא אחד ישיבות עם ארבע-חמש ישיבות מעקב

יעקב אשר:  את יודעת איזה נושא? משבר הדרכונים שהיה

יעקב אשר:  אתם זוכרים פעם לפני המלחמה היה זה

יעקב אשר:  והבאתי לפה את ארבל, כשהוא היה סגן עוד

יעקב אשר:  והגיע אחר כך סיסו והגיעו אחרים ופתרנו

יעקב אשר:  ואפילו את הקרדיט נתתי לכולם על דברים שנאמרו כאן בוועדה

יעקב אשר:  הנושא של לפתוח את התורים בכל הלשכות עלה כאן

יעקב אשר:  וכולם התנפלו עליי ואמרו מה את מדבר? מה יקרה? יהיה מכות

יעקב אשר:  ואחר כך קיבל שר הפנים יחד עם איל החלטה אמיצה, ועשה את זה

יעקב אשר:  והמשבר הזה נפתר

יעקב אשר:  אני לא נגדכם, אני לא אויב שלכם

יעקב אשר:  אני רוצה להוציא לפועל את הדברים האלה

יעקב אשר:  וכן, אני גם עקשן

יעקב אשר:       לכן אני מבקש, אני מבקש מה שעניתי ללשכה המשפטית של משרד המשפטים, מה שעניתי להם זה שאני בטוח, וזה לא ענית, אבל בסדר, את לא חייבת לענות על זה, ענבל

יעקב אשר:  האם לוקחים חברות ביצוע, האם כל אחד מגיע עם מסגרת עם תעודת יושר מאיפה שהוא עבד בכל המקומות

יעקב אשר:  זה לא נראה לי

יעקב אשר:  לכן עניתי לה על החשש שהיא אומרת לי 'וואו, יבואו לפה אנשים ורוצחים'

עינבל משש: לא, אין שום כלל שהוא חדש

עינבל משש:  אבל בסדר, אני אבדוק

יעקב אשר: אוקיי

יעקב אשר:  לכן אני מבקש את שלושת הדברים

עינבל משש: בסדר

עינבל משש:  אני אומרת, פורסם הנוהל אתמול בערב

יעקב אשר: אני רוצה היום בערב שהוא יהיה מוכן

עינבל משש: לא, רגע

עינבל משש:  אחרי שהוא עבר למשרד הבינוי ואני מניחה שהם העבירו אותו הלאה והיה דיון וזה

עינבל משש:  זה לגיטימי שלפעמים יש שאלות לגבי נוהל

עינבל משש:  אין שום בעיה

עינבל משש:  אפשר להגיש כל שאלה ואנחנו נענה

עינבל משש:  אז השאלות לא הגיעו קודם לכן

יעקב אשר: ענבל, ענבל

עינבל משש: זו שאלה שהגיעה עכשיו

עינבל משש:  אני אבדוק, אחזיר תשובה היום

יעקב אשר: היום, זהו

עינבל משש: ברור, ברור

עינבל משש:  אצלי הכול היום

יעקב אשר: אני חסר לי רק המילה 'היום'

יעקב אשר:  עוד משהו?     

אלדד ניצן: כן, כן

אלדד ניצן:  חסם שבנוהל שיצא, סעיף 2(ב), נאסף, אדוני יודע, טיפל בדבר הזה

אלדד ניצן:  האגרות

אלדד ניצן:  תאגיד שלא ישלם את האגרות, זה 80%, 75% מהתאגידים על חודש אוקטובר, על חודש נובמבר 100%, לא יוכל להביא עובדים

יעקב אשר: רגע, דקה

אלדד ניצן: במילים אחרות, אי אפשר להביא עובדים

יעקב אשר: דקה

יעקב אשר:  הסוגייה הזאת היא סוגיה

יעקב אשר:  אני פניתי לאוצר וביקשתי לא להוריד, ביקשתי לדחות עד שנבדוק את ההשלכות

יעקב אשר:  יש לזה צדדים לכאן ולכאן

אלדד ניצן: הם צריכים - - -     

יעקב אשר: רגע, רגע, אל תגיד לי מה הם צריכים

יעקב אשר:  עכשיו אני אגיד לך מה אתה צריך, אוקיי? יש צדדים לכאן או לכאן

יעקב אשר:  אם זה דבר שבסוף הוא משתרשר על הציבור ועל הזה, ואין הוכחת נזק שלכם, אז מה קשור? אני לא בא לדאוג כרגע לוועד העובדים, לוועד הזה

יעקב אשר:  דקה, דקה

יעקב אשר:  אני צריך לראות שהתהליך לא נתקע לי בגלל משהו

יעקב אשר:  את זה אני צריך ללמוד

יעקב אשר:  אני לא רוצה לערבב את זה כרגע עם הדברים הללו

יעקב אשר:  הדברים הללו צריכים להיפתר קודם

עינבל משש: אני אגיד, אגב, שאלת קודם על סין, שכחתי לציין

עינבל משש:  יש גם חוב של התאגידים לצ'ינקה, התאחדות הקבלנים הסינים

עינבל משש:  חוב מאוד גדול של לא מעט תאגידים שלא שילמו כסף לסינים

עינבל משש:  אז אני בטוחה שגם זה יהיה חלק ממסגרת השיקולים האם להביא עובדים, לא להביא

עינבל משש:  לקחת בחשבון שקיים חוב על אוקטובר וקצת על ספטמבר

יעקב אשר: אתה מכיר את זה?     

אלדד ניצן: אדוני, אני אגיד

אלדד ניצן:  באוקטובר, כמו שאתה יודע, זה אותו אינסנטיב של האגרות

אלדד ניצן:  התאגידים, תאגיד ממוצע הפסיד 3 מיליון שקלים

אלדד ניצן:  עם האגרות זה מגיע ל-4

אלדד ניצן: 5 מיליון שקלים, זו קריסה

אלדד ניצן:  זאת אומרת, הסינים לא עבדו בחודש אוקטובר

אלדד ניצן:  לא עבדו

יעקב אשר: אוקיי, עכשיו לשאלתה

ארז מלול: אבל זה מעכב

ארז מלול:  את הסינים לא מעניין שזה מלחמה או לא

יעקב אשר: אני שואל שאלה

יעקב אשר:  לגבי אגרות נדבר עוד, גם נציגת משרד האוצר אמרה לי שהיא יושבת שעה, היא לא יכולה יותר, שחררתי אותה

עינבל משש: יש חוב לסינים

אלדד ניצן: את הצ'ינקה אנחנו נפתור

יעקב אשר: את הצ'יקה צ'יקה אתה פותר? יופי

יעקב אשר:  אוקיי, אני שואל, מהתחום הזה, לפני שנגיע למי שמצביע שם, שבטח אתה עדיין נשארת יתום, מה שנקרא בפיגומים

יעקב אשר:  רגע, אל תענה לי

יעקב אשר:  בעניין הזה, יש עוד דברים שרשות האוכלוסין ומשרדי הממשלה צריכים לטייב, לעשות את ה-Fine tuning, יש עוד דברים? לא

מיכאל אורן: לא

מיכאל אורן:  אנחנו העברנו כמה תיקונים

מיכאל אורן:  אנחנו נעשה, אמרתי את זה בתחילת דבריי

יעקב אשר: היום

מיכאל אורן: כן

יעקב אשר: היום

יעקב אשר:  אוקיי

יעקב אשר:  טוב, כן, בבקשה

ואאיל עבאדי: עו"ד ואאיל עבאדי, הסתדרות העובדים החדשה, איגוד עובדי הבניין

ואאיל עבאדי:  אנחנו מברכים על ההתקדמות ואנחנו מתפללים שיבואו עובדים כמה שיותר מהר

ואאיל עבאדי:  רק אנחנו מבקשים שבמהירות שאני רואה אותה שאנחנו עושים כבר, אני כבר חודש ימים, חודש יום יום בכל ועדה אני מתייצב

ואאיל עבאדי:  שלא נפסח ולא נזניח את זכויות העובדים

ואאיל עבאדי:  אני שמעתי כאן שמוקם צוות בחינה שנוסע לעשות בחינות לעובדים שם

ואאיל עבאדי:  אני מציע לשקול אפשרות שיצטרף נציג מארגוני העובדים בישראל, להיות מפקח

יעקב אשר: תעשה לי טובה, תקשיב

יעקב אשר:  תקשיב, אני מבטיח לך דבר אחד: אם ה-10,000 יצליחו, ואני מקווה שזה לא אינסנטיב הפוך, אם ה-10,000 האלו יצליחו, אני אומר לך שיהיו יותר, אוקיי? ואני לא מבין הרבה בעובדים זרים, בפוליטיקה אני כן מבין

יעקב אשר:  ובטח בדברים כאלה שהם חשובים למשק

יעקב אשר:  כי אנחנו לא מבינים לאן אנחנו הולכים, פשוט לא מבינים לאן אנחנו הולכים, אני רואה את זה בעיניים

יעקב אשר:  אני מבטיח לך, אחר כך נדבר על

ואאיל עבאדי: בסדר, אני קיבלתי

ואאיל עבאדי:  קיבלתי, קיבלתי

יעקב אשר: בינתיים יוצא טיפות, עוד לא יוצא זרם, עוד לא יוצא כלום

ואאיל עבאדי: אני סומך על אדוני

יעקב אשר: אוקיי, אחרון חביב, פיגומים

יעקב אשר:  ספר לי, מה קרה מאז? קרה משהו?      

מאיר שמש: בעזרת השם, היום תהיה לי פגישה עם עינבל

יעקב אשר: ייפתר העניין שלו? זה לא תלוי רק בה, זה תלוי גם במשרדים

מאיר שמש: יש התקדמות

עינבל משש: כל המשק על הכתפיים שלי, מה?     

יעקב אשר: עינבל, מה לעשות? עם העת הזו הגעת למלכות

עינבל משש: מה זה מלכות? זה עבדות, לא מלכות

ארז מלול: יעקב, תגיד גם מילה טובה

עינבל משש: אני מוותרת על המלכות

מאיר שמש: יצא לי גם לפגוש את הרשם, רשם הקבלנים, את גריידי, שהוא במילואים

מאיר שמש:  ודיברנו איתו

יעקב אשר: בקיצור, יש התקדמות מה

מאיר שמש: ממנו, אין בעיה שאנחנו נהיה קבלנים רשומים

מאיר שמש:  דיברתי עם מיכל, עם מיכל והיועצת המשפטית

מאיר שמש:  יש להם כוונות טובות

מאיר שמש:  הם אומרים שזה יקרה תוך שנה, שנתיים

מאיר שמש:  אנחנו כבר 20 שנה מחכים

קריאה: אני רוצה להסביר

ארז מלול: מיכל, למה את פוגמת בתהליך של קבלן הפיגומים?     

מיכאל אורן: אני פוגמת? זה תפקידי

מאיר שמש: אבל רק שנייה, עכשיו אני אגיד משהו

מאיר שמש:  אני מרגיש פה שהכול פה משחק

מאיר שמש:  ביידיש אומרים שן על שן ומה קושין

מאיר שמש:  אני אתרגם את זה לעברית: אחד על השני ואין כלום

מאיר שמש:  לא יוצא כלום

מאיר שמש:  כל הישיבות פה, אני מרגיש ככה

יעקב אשר: מה באיזה נושא? פיגומים?     

מאיר שמש: על העובדים זרים

יעקב אשר: לא, רגע, סליחה

מאיר שמש: כן, כן, על העובדים זרים

יעקב אשר: סליחה, סליחה

יעקב אשר:  אני לא ביקשתי יועץ לענייני ניהול ישיבות והצלחתן

מאיר שמש: לא, לא, סליחה

יעקב אשר: אתה מדבר על הפיגומים, תדבר על הפיגומים

מאיר שמש: מה שאני מרגיש שהמדינה בכלל לא מתכוננת להביא בכלל פועלים זרים

יעקב אשר: זה אנחנו נראה

מאיר שמש: הולכים, והנה, יצאה גם הודעה

יעקב אשר: להגיד לך שאין לי חשש כזה קטן במוח?     

מאיר שמש: אז בוא אני אגיד לך, עזוב

יעקב אשר: יש לי

יעקב אשר:  אבל יש לי גם - - -     

מאיר שמש: אני קצת לומר גמרא, קצת לומר גמרא

מאיר שמש:  ולמדתי קצת להבין דבר מתוך דבר

מאיר שמש:  המדינה לא רוצה להביא עובדים זרים

יעקב אשר: טוב, אוקיי, לא ביקשתי את זה

מאיר שמש: אבל סליחה רגע, סליחה

מאיר שמש:  אבל בוא נמצא פתרונות

מאיר שמש:  לא להביא פועלים זרים

מאיר שמש:  תכשירו, תצאו בקמפיינים לגייס, כמו שעושים בחקלאות

מיכאל אורן: אבל יצאנו

יעקב אשר: לא, לא, זה, רגע, תעצור

יעקב אשר:  תעצור על הפיגום שנייה

יעקב אשר:  דווקא בדבר הזה גם משרד השיכון וגם משרד האוצר אמר לי שהם מוכנים ושמים הרבה כסף לזה, אני מקווה

מיכאל אורן: זה גם פורסם

יעקב אשר: זה גם פורסם

מאיר שמש: אני לא שומע, לא ברדיו ולא בטלוויזיה

יעקב אשר: אבל רגע, סליחה, לא ביקשתי את התגובה שלך

יעקב אשר:  אני חושב שצריך לעשות את זה, לא זה יהיה ישועה, זה יכול להיות עוד נדבך

יעקב אשר:  עוד נדבך

יעקב אשר:  אגב, גם שבוע שעבר עבר פה חוק עוזרי בטיחות והדברים האלה שלי שוב בלי סמכות, בלי שום דבר, דחפתי את זה מכיוונים אחרים לגמרי

יעקב אשר:  מפקחים, דברים כאלה

יעקב אשר:  עובדים בענף בנייה רטובה, אני לא יודע אם ייצא מכל זה של האוצר

יעקב אשר:  אבל לפחות ה-facilities מסביב כן זה חשוב

מיכאל אורן: מי שבא, ברוך הבא

יעקב אשר: בדיוק

יעקב אשר:  אבל אל תעצרו רגע רגל מהגז

יעקב אשר:  עובדים זרים יבואו לפה בהמוניהם

יעקב אשר:  ואם לא, תהיה פה ישיבת מעקב יום יום

יעקב אשר:  ישיבה ויהיה לה כותרת, נשים גם שלט מאחורה, הכול יהיה

מאיר שמש: אשרי המאמין

יעקב אשר: אוקיי, בבקשה

יעקב אשר:  אחרונים שמדברים, כי אני רוצה לסגור

רוני פנחס: רוני פנחס, קבלן ביצוע

רוני פנחס:  העובדים הפלסטינים היו עולים לנו 400-500 שקלים, עוד 100 שקלים מס למדינה

רוני פנחס:  500 שקלים

יעקב אשר: אני יודע

רוני פנחס: אם אני הייתי לוקח על בנייה, הייתי מוכר בית ב-2 מיליון, היום כל החברות עולה 1,400 שקלים יומית

רוני פנחס:  כל החברות שימשיכו, יביאו עכשיו עובדים וישלמו את ה-1,400-1,200 שקלים יפשטו רגל

רוני פנחס:  כל הבתים שהיו נמכרים ב-2 מיליון יתמחרו אותם ב-4 מיליון

רוני פנחס:  איפה הולך הכסף אם בסרילנקה או בהודו מרוויחים 200 דולר, פה הוא כבר עולה 24,000 שקלים

רוני פנחס:  איפה נעלם הכסף? לאן הולך הכסף?     

יעקב אשר: קודם כל, כל מילה שאמרת, היא נכונה

יעקב אשר:  לאן זה עוד שאלה

יעקב אשר:  אבל אני דווקא בקטע שלך אגיד משהו לאלדד

יעקב אשר:  כשאני דיברתי גם על האגרות והכול, אני דיברתי על עוד דבר

יעקב אשר:  אני רוצה לדעת איך מגבילים את הזה

יעקב אשר:  הרי לך אין אינסנטיב, זאת אומרת, לא, אתה לא יכול לשלוט על זה גם כן

יעקב אשר:  אם עולה עובד, עולה לך 1,200 שקלים, או לא יודע מה, 800 שקלים, יש לך את הזה שלך באמצע

יעקב אשר:  את הרווח שלך, אתה גם צריך להתקיים וזה בסדר גמור

יעקב אשר:  אף אחד לא ביקש פילנתרופיה

יעקב אשר:  השאלה איפה אנחנו עושים עצירה בעניין הזה? זאת אומרת, כשאני בא, כשאני דיברתי על האגרות והכול, אמרו לי מה זה קשור? הם מרוויחים מהכסף הגדול יותר

יעקב אשר:  מכיר את זה

יעקב אשר:       אני בא ואומר דבר אחד, וזה עורר אותי הבחור הנחמד שיושב לידך

יעקב אשר:  בסוף השוק כרגע משתולל

יעקב אשר:  אם יהיה באמת, ואני אומר את זה גם לממשלה, אם יהיו 20,000 ו-30,000 כאלה, עד שיבואו הפלסטינאים, וגם כשיבואו הפלסטינאים יצטרכו את כולם, האמינו לי, אני מוכן לחתום לכם על זה עם ערבות אישית

יעקב אשר:  אוקיי?     

אלדד ניצן: כבר היום הוציאו 100% ביהודה ושומרון

יעקב אשר: רגע, לא להפריע

יעקב אשר:  ויצטרכו אותם בכל מקרה

יעקב אשר:  אבל אני רוצה שתהיה איזה שהיא מכסה

יעקב אשר:  זאת אומרת, איזה שהוא משהו

יעקב אשר:  אם מישהו מתחיל להשתולל ולהעלות את השוק למחירים מטורפים, אני לא יודע, יכול להיות שהחברות גם צריכות לתת להם עובדים

יעקב אשר:  אולי תאגידים צריך להגביל אותם עד סכום מסוים, נורמלי, לתקופה

יעקב אשר:  בואו, אני אמרתי לכם, אני לא עובד לא אצלך, לא אצלם, לא אצלם וגם לא אצלם

אלדד ניצן: אני אתייחס למה שאדוני אומר פה

אלדד ניצן:  קודם כל, אני רוצה להגיד תודה לאדוני וגם לחה"כ מלול על כל הרתימה לדבר החשוב הזה

אלדד ניצן:  ולגבי הנושא שאדוני שאל, לגבי הנושא של המחיר

אלדד ניצן:  אני מוכן לתת לוועדה דוח אקסל פילוח מסודר

אלדד ניצן:  כמה מחיר גבייה, כמה עלויות של כל דבר

אלדד ניצן:  רוב העלויות, אדוני, הולכות לטובת המדינה

אלדד ניצן:  זה אגרות, זה הנושא של, גם דברים שהולכים לעובד, הפנסיה שהעובדים מקבלים

אלדד ניצן:  התאגיד לוקח בסופו של דבר 3-4 שקלים שזה לפני התקורות האישיות שלו פר שעה

אלדד ניצן:  הוא עושה עבודה וסדר בתוך הענף

יעקב אשר: אבל, דקה, תן לי פילוח נכון להיום

אלדד ניצן: אין בעיה

יעקב אשר: רגע, תן לי פילוח נכון לכמה חודשים אחורה, שלא היה את הלחץ הזה

יעקב אשר:  לא, לא בזמן שהיה סגר

אלדד ניצן: לפני המלחמה

יעקב אשר: כן, כשהיה מצב רגיל

אלדד ניצן: אני אשלח לוועדה פילוח מסודר

יעקב אשר: אני מבקש את זה

רוני פנחס: אתה לא יכול להגיד עכשיו כמה עולה בערך?     

יעקב אשר: לא, לא, לא

רוני פנחס: בערך

יעקב אשר: חבר'ה, יש לי מספיק יועצים

יעקב אשר:  לא צריך יותר

רוני פנחס: עוד דבר, דבר אחרון

רוני פנחס:  אני יכול להראות לך בטלפון, יש לי הסכם, חבר שיש לו תאגיד

רוני פנחס:  אמר לי רוני, אני אביא לך עובדים וזה

רוני פנחס:  אמר לי את המחיר, אמרתי לו אני אגיד לך את האמת? אני מעדיף לפשוט רגל

אלדד ניצן: כי היום אין עובדים

אלדד ניצן:  בגלל זה, כי אין עובדים

אלדד ניצן:  העובדים מעלים את המחירים שלהם בצורה מטורפת

רוני פנחס: לא העובדים, אני מדבר על תאגיד

רוני פנחס:  אתה רוצה לראות?     

אלדד ניצן: תאגיד שמציע עובדים

אלדד ניצן:  כי אין היום עובדים

אלדד ניצן:  חסר 100,000 עובדים

רוני פנחס: אז יופי, בשביל זה צריך להציף

יעקב אשר: אבל יש פה, אני אומר, אבל תשמעי מה קורה לחברות הבנייה עצמן, יפשטו פה רגל בכמויות

יעקב אשר:  ודאי שזה מתגלגל

יעקב אשר:  ובסוף, גם החברה שלא התגלגל אליה והיא תתפרק, הם יפרקו את הדייר

יעקב אשר:  את הדייר הם יפרקו, את הילדים שלכם, שלי

רוני פנחס: אני יכול, ברשותכם?     

יעקב אשר: לכן אנחנו צריכים היום להציף את המדינה עם עובדים, כמה שאפשר

יעקב אשר:  כן, בבקשה, אחרון חביב

ד"ר נאור ורסנו: ד"ר ורסנו נאור

ד"ר נאור ורסנו:  אני כתבתי חוות דעת שהעברתי לכם, את כל הנדל"ן למגורים

ד"ר נאור ורסנו:  הרגיש לי בהתחלה, כבודו, שהקראת חלק ממה שכתבתי גם בתחילה

יעקב אשר: האמת היא שלא

יעקב אשר:  והאמת היא שרציתי להתנצל בפניך שלא הספקתי לעבור על רוב הדברים

יעקב אשר:  אבל כנראה שכיוונתי גם אליך

ד"ר נאור ורסנו: אם אני אוכל ממש בקצרה להגיד, והשתמשת במילה הנכונה, המדויקת, בתחילת השיחה, 'קטסטרופלי'

ד"ר נאור ורסנו:  המצב של הנדל"ן בישראל קטסטרופלי

ד"ר נאור ורסנו:  זה מתחיל מכל הדיון שהיה פה היום על עובדים

ארז מלול: לא צריך להיות דוקטור בשביל זה

ד"ר נאור ורסנו: עם המון סעיפים נוספים, וכתבתי את זה מאוד מאוד מתומצת

ד"ר נאור ורסנו:  והנושא השני, רציפות תפקודית של ענף הבנייה

יעקב אשר: הנה זה

יעקב אשר:  שלא תגיד

ד"ר נאור ורסנו: כן, זו חוות הדעת

ד"ר נאור ורסנו:  זה התחיל עוד לפני המלחמה בריביות המאוד גבוהות

יעקב אשר: לא שמו לי את זה באוטו

יעקב אשר:  אני בדרך כלל חוות דעת וכל זה קורא באוטו, בנסיעה מבני ברק לירושלים

יעקב אשר:  יש לי זמן

ד"ר נאור ורסנו: אז אני אתמצת לך את זה בשתי שורות, אני אחסוך לך את הקריאה

יעקב אשר: אוקיי, משהו עוד להוסיף פרקטי?     

ד"ר נאור ורסנו: כן, כן, ממש פרקטי

ד"ר נאור ורסנו:  עוד לפני המלחמה, השוק הזה נמצא בקטסטרופה, בגלל הריביות הגבוהות

ד"ר נאור ורסנו:  ומחסור ענק בקרקעות זמינות לבנייה

ד"ר נאור ורסנו:  רשות מקרקעי ישראל זה מונופול שמקדם בצורה מאוד ערכאית את הקידום של הקמת שכונות חדשות ולא נותנים מהמדינה לשוק הפרטי להקים שכונות על קרקעות פרטיות, בגלל אינטרסים של המדינה

ד"ר נאור ורסנו:  ואף אחד לא מעלה את זה בדיונים

יעקב אשר: בודקים

יעקב אשר:  אגב, יש דיון שבוע הבא, תסתכל באתר הוועדה, יש דיון שקשור לכל הנושא הזה של השלכות הבנייה והכול

יעקב אשר:  משרד השיכון, המנכ"ל שלכם יהיה פה

ד"ר נאור ורסנו: אני גם פניתי אליהם

ד"ר נאור ורסנו:  ולא נותנים לשוק הפרטי לקדם

יעקב אשר: גם נציגות בכירה

ד"ר נאור ורסנו: ונושא שדיברת עליו בהתחלה זו בירוקרטיה

יעקב אשר: אוקיי, משהו אחרון, בוא תפרוש בשיא

ד"ר נאור ורסנו: בירוקרטיה

ד"ר נאור ורסנו:  הבירוקרטיה בישראל אם היה להוציא היתר בנייה לוקח עד שנתיים, היום בין שנתיים לארבע שנים

ד"ר נאור ורסנו:  אם עד לפני 20 שנה היינו צריכים ארבעה יועצים כדי לקדם תכנון להיתר, היום אנחנו צריכים מעל 20 יועצים

יעקב אשר: תישאר לישיבה הבאה

ד"ר נאור ורסנו: ויש מנהלת תקומה, שפניתי אליהם להתנדבות ולא - - -     

יעקב אשר: היא תתאחר, היא תתאחר

יעקב אשר:  לא תקומה, עוד לא תקומה

יעקב אשר:  לפני התקומה יש עוד כמה דברים שצריכים לקום

יעקב אשר:       חברים, אני מסכם את הדיון

יעקב אשר:  אני מבקש את התיאומים בין משרדי הממשלה להיום

יעקב אשר:  לנסות לסיים את הכול היום, כדי שייצא בסוף נוהל עם Fine tuning מתאים, ישונה הנוהל מה שצריך

יעקב אשר:  אני בטוח שכולנו רתומים לעניין הזה

יעקב אשר:  אני הבנתי, כמו שנאמר על ידי רשות האוכלוסין, שהם היום המערכות שלהם מוכנות חלק תשובות אונליין, חלק תשובות בתוך 48 שעות, שגג איך אמרת? מקסימום? אבל כדי שזה יזרום כל זה, בדרך זה צריך להיות משהו שהוא אפקטיבי

יעקב אשר:  ולכן צריך את התשובות, על המדינות

יעקב אשר:  צריך את התשובות על ההערות שהיו כאן לגבי גם על תעודת היושר

רוני פנחס: אני בסוף משלם את הכסף, מה? אתה מקבל משכורת מהמדינה

רוני פנחס:  אני משלם את הכסף, מה? אבל הילד שלך עוד שבע שנים יקנה בית, הוא לא ישלם 2 מיליון, הוא ישלם 4 מיליון

יעקב אשר: נכון

יעקב אשר:  אני מבקש משרדי הממשלה, ענבל, את מבחינתי פיבוט בעניין הזה, מסיבה אחת

יעקב אשר:  כי אתם הגורם בסוף האחראי, שנותן את השירות למשרדי הממשלה בעניין הזה

יעקב אשר:  אני מבקש, תבקשי מאיל היום לכנס את מי שצריך לכנס, לקבל החלטות לכאן או לכאן

יעקב אשר:  תבדקו עוד פעם את הסיפור של סין, כי נראה לי שאנחנו קצת עולים על בריקדות

יעקב אשר:  כך נראה לי

יעקב אשר:  אולי אני טועה

יעקב אשר:  ובואו נרוץ עם זה קדימה

אלדד ניצן: אדוני, רק את נושא האגרות לסגור, שנראה מה אנחנו עושים

יעקב אשר: תקשיב, אמרתי לך תשובה על זה, זה הכול

יעקב אשר:  תביא לי את הפילוח

יעקב אשר:       הישיבה סגורה